Ατέλειωτη Διαδρομή: Φεβρουαρίου 2013\nΟι ορεινοί αγώνες 2.\nΤαΰγετος. 28 Μαρτίου 2010.\nΉταν ένα από τα εφιαλτικότερα βράδια της ζωής μου. Ο ίλιγγος γινόταν ανυπόφορος, κάθε που κατάφερνα να κλείσω τα μάτια μου. Όταν η εξάντληση βάρυνε τα βλέφαρα, ένιωθα πως κάτι ετοιμαζόταν να εκραγεί μέσα στο κεφάλι μου. Ανασηκωνόμουν με το φόβο πως από λεπτό σε λεπτό θα με κυριεύσει για πάντα το σκοτάδι.\nΓια πολύ καιρό, έπειτα, ζούσα με το φόβο της επανόδου αυτού του τρομακτικού φαινομένου. Ευτυχώς, δεν ξανάρθε, παρά μόνο ένα και μοναδικό βράδυ, στο μακρινό Νεπάλ, πριν την τελευταία πορεία, μέχρι την κατασκήνωση βάσης του Έβερεστ. Εκεί, τουλάχιστον, ήξερα την αιτία.\nΣηκώθηκα από το κρεβάτι του ξενοδοχείου, στη Μεσσήνη, πριν βγει το φως. Έτσι κι αλλιώς δεν υπήρχε ύπνος. Δεν κατάφερα να φάω, ούτε να πιω. Ξεκίνησα να οδηγώ στο σκοτάδι σαν υπνωτισμένος. Μια ώρα δρόμος, όλο στροφές. Χάραζε, όταν έφτασα σ’ ένα άγνωστο, αλλά πανέμορφο μέρος. Ήταν η Καρδαμύλη, απ’ όπου θα ξεκινούσε ο Taygetos Challenge, αγώνας 38 χλμ. και 2000μ. υψομετρικής διαφοράς.\nΣτην πλατεία, η γραμματεία έπαιρνε θέσεις. Είχα φτάσει από τους πρώτους. Πάρκαρα κοντά το αυτοκίνητο, βγήκα και δοκίμασα κάποια βήματα. Πίστευα πως το κλίμα του αγώνα θα με ζωντάνευε, πολλές φορές συνέβαινε αυτό, αλλά τώρα απέτυχε να συμβεί, παρά μόνο πολύ πρόσκαιρα. Αισθανόμουν ζάλη κι αδυναμία. Ξαναμπήκα στο αυτοκίνητο και ξάπλωσα στο κάθισμα. Υπήρχε χρόνος ακόμα.\nΠροσπάθησα αργότερα, αλλά δεν κατάφερα καν να σηκωθώ από το κάθισμα. Είδα τους αθλητές να καταφθάνουν και να παραλαμβάνουν τα νούμερά τους. Συνειδητοποιούσα πως έχανα τον αγώνα για τον οποίο είχα κάνει αμέτρητα χιλιόμετρα. Η Καβάλα και ο Ταΰγετος βρίσκονται στα δυο αντίθετα άκρα της στεριανής Ελλάδας. Αλλά δεν γινόταν.\nΜε βαριά θλίψη κι απέραντη απογοήτευση έβαλα μπρος και ξεκίνησα για την επιστροφή. Ήταν το άδοξο τέλος τόσων προσδοκιών.\nΈπαιρνα ήδη τις στροφές της πρώτης ανηφορικής πλαγιάς. Κάθε λεπτό και πιο μακριά. Μετά την τελευταία στροφή ο όμορφος οικισμός θα έμενε πίσω κι όλα τα όνειρα θα έσβηναν ανεκπλήρωτα σ’ ένα άτυχο παρελθόν.\nΑλλά, τότε, κάπου εκεί, λίγο πριν χαθεί ο Ταΰγετος, ένα άλικο φως έβαψε τον εσωτερικό καθρέφτη. Ήταν μαγευτικό, σαν ουράνιο μήνυμα. Σταμάτησα. Έσβησα τη μηχανή και σύρθηκα έξω.\nΠήρα βαθιές ανάσες από τον καθαρό αέρα της αυγής, ένα ζωογόνο μίγμα βουνού και θάλασσας. Είδα τον κατακόκκινο ήλιο που ανέτειλε. Στο ήσυχο τοπίο, εκεί, κάτω, τα χρώματα ζωήρευαν. Το βουνό φαινόταν να ξεκινά από τη θάλασσα και να υψώνεται στον ουρανό, ενώνοντας δυο επιφάνειες διαφορετικού γαλάζιου. Είδα μπροστά μου να ξεδιπλώνεται το αιώνιο ποίημα της φύσης. Αυτό, που εγκατέλειπα κι έφευγα.\nΚαι δεν έφυγα. Έμεινα εκεί, γιατί σκέφτηκα πως κάπως έτσι είναι ο θάνατος. Μια πανέμορφη μέρα, ένας πανέμορφος κόσμος, άνθρωποι που σφύζουν από ζωντάνια, κι εσύ, κουρασμένος κι ανήμπορος, να φεύγεις. Δεν ήθελα να το αποδεχτώ. Δεν ήθελα να σωπάσω μέσα μου την ομορφιά του κόσμου. Δεν ήθελα να ζήσω αυτόν τον μικρό θάνατο, που μπορεί να ήταν και χειρότερος από τον κανονικό, γιατί θα είχα τη μνήμη του. Ήθελα, απελπισμένα, να ζήσω.\nΑφέθηκα στο αφρισμένο ποτάμι της παρόρμησης. Παραμέρισα κακές εκδοχές και λογικούς φόβους. Οδηγούσα σαν τρελός, ξανά, στις κατηφορικές στροφές του δρόμου, για να προλάβω την εκκίνηση. Οι αθλητές φαίνονταν από ψηλά να συγκεντρώνονται ήδη στη γραμμή.\nΆρπαξα το νούμερο όταν έπεσε η πιστολιά, και περνούσα τις παραμάνες στο μπλουζάκι ενώ έτρεχα ήδη.\nΗ συντηρητική τακτική έπρεπε να τραβηχτεί στα άκρα. Θα έμενα ο τελευταίος των τελευταίων, εξαντλώντας όλα τα χρονικά περιθώρια των σταθμών. Κι όσο πάει. Όσο συρθεί, δηλαδή. Γι’ αυτό και μου φάνηκε περίεργο το ότι ενώ όλοι οι αθλητές είχαν εξαφανιστεί στις πλαγιές του βουνού, μια και μόνη κοπέλα καθυστερούσε περίεργα. Το να βλέπει πλάτη ο δρομέας θεωρείται ειρωνικός χαριεντισμός, αλλά στην κατάσταση που βρισκόμουν ήταν ευτυχές απρόοπτο. Πιθανολόγησα πως η συγκεκριμένη ξεκίνησε αργά λόγω στρατηγικής, κι όπου να ‘ναι θα εξαφανιστεί κι αυτή.\nΑγκομαχούσα σκυφτός στην πρώτη ανηφόρα όταν άκουσα τη φωνή της. Αν και δεν υπήρχε κανείς άλλος ολόγυρα, χρειάστηκαν λογικοί συνειρμοί για να καταλάβω πως απευθυνόταν σε μένα, καθώς δεν ήμουν καν σίγουρος πως είχε αντιληφθεί την ταλαίπωρη ύπαρξη που σερνόταν κάπου πίσω της. Η καθαρή φωνή της με συμβούλευε να μην την ακολουθώ, γιατί θα με κάψει πάλι. Χρειάστηκαν επιπλέον λογικοί συνειρμοί για να καταλάβω ποια ήταν.\nΠράγματι, η Ειρήνη με είχε κάψει, πέντε μήνες πριν, σ’ ένα αγώνα 41 χιλιομέτρων και 2645 ξεθεωτικών υψομετρικών, στην Χαιντού της Ροδόπης.\nΠαραδέχομαι πως είναι συμπλεγματικό να ενοχλείσαι όταν σε περνούν γυναίκες, αλλά συμβαίνει στους περισσότερους άντρες, και σε κάποιο βαθμό συμβαίνει και σε μένα, παρόλο που προσπαθώ να το καταπολεμήσω. Δεν μ’ ενοχλούν οι γυναίκες που ξεχύνονται μπροστά και δεν τις ξαναβλέπω παρά μόνο αν προλάβω να τερματίσω πριν τις απονομές, μ’ ενοχλούν αυτές οι λίγες που με περνούν στη διάρκεια.\nΣτη Χαιντού η Ειρήνη με είχε προσπεράσει κάπου στο 14ο χιλιόμετρο, με τρόπο που ξυπνούσε περισσότερο την περιέργεια, παρά το ανταγωνιστικό μου. Είχα ενημερωθεί για τα θαύματα που κάνουν οι νέοι στους σημερινούς αγώνες, αλλά κάτι τέτοιο δεν το φανταζόμουν. Πίεσα τον εαυτό μου να την ξαναπεράσει, πράγμα που κατάφερα με δυσκολία και χωρίς να εξασφαλίσω κάποια αξιόλογη διαφορά. Μ’ ακολουθούσε από κοντά και ξαναβγήκε μπροστά μου, μ’ ακόμα μεγαλύτερη ορμή κι αποφασιστικότητα.\nΑυτό ήταν από τ’ άγραφα. Απέμεναν 27 δύσκολα χιλιόμετρα, κι αναρωτιόμουν αν ήταν ανθρωπίνως δυνατόν να συνεχίσει έτσι στο εφεξής. Κι εγώ επιλέγω να ξεκινώ αργά και να επιταχύνω στη διάρκεια, αλλά τέτοια αλλαγή ρυθμού μου φαινόταν αδιανόητη, ακόμα και για ένα σύγχρονο σούπεργκερλ.\nΕυτυχώς, το κυνηγητό δεν κράτησε πολύ, δεν θα μπορούσε άλλωστε από μεριά μου. Πλησιάζαμε στο σταθμό, όπου θα έδινα αναγκαστικό τέλος στην κόντρα, όπως κι αυτή, ήλπιζα. Πράγματι έδωσε, αλλά με τρόπο απρόσμενο. Άρχισε να πανηγυρίζει. Ήταν η πρώτη, σ’ έναν μικρότερο αγώνα που διεξαγόταν παράλληλα. Τον είχα λησμονήσει εντελώς. Εκείνη αποχωρούσε νικήτρια κι εγώ δεν είχα φτάσει καν στα μισά του δικού μου αγώνα. Εκτός από ξεθεωμένος αισθανόμουν και χαζός. Είναι δύσκολο να αισθάνεσαι χαζός σ’ έναν αγώνα, αλλά δεν ήταν δικό της το φταίξιμο.\nΔεν θυμάμαι αν το έχω αναφέρει κάπου, αλλά πολλές φορές μ' έχει ξελασπώσει η συντροφιά στους αγώνες, ιδίως η γυναικεία. Κατά πρώτον οι γυναίκες μου χρησίμευσαν ως σημείο αναφοράς, ώστε να μπορώ να προσδιορίζω τη θέση μου, σε σχέση με το μέσο δρομέα. Όταν επανεμφανίστηκα στους αγώνες βρέθηκα αντιμέτωπος με μια πληθώρα άγνωστων προσώπων κι ονομάτων. Με τον καιρό θα μάθαινα κάποια ονόματα και θα συγκρατούσα κάποια πρόσωπα, αλλά το να αντιστοιχίσω τα πρόσωπα στο σωστό όνομα παραμένει ακόμα ζητούμενο. Ο μόνος τρόπος για να διαπιστώνω την όποια πρόοδό μου στις ατέλειωτες λίστες της γενικής κατάταξης, ήταν να την συγκρίνω με τα λίγα γυναικεία ονόματα, που μπορούσα εύκολα να εντοπίζω και να συγκρατώ.\nΣτον Ταΰγετο, βέβαια, δεν ετίθετο θέμα κατάταξης. Ετίθετο θέμα επιβίωσης. Ωστόσο η Ειρήνη δεν το γνώριζε. Η προτροπή της να μην την ακολουθώ αφορούσε την ειλημμένη της απόφαση να διακόψει την προσπάθειά της στον κεντρικό σταθμό, κάπου μετά τα μισά της διαδρομής, όπου είχε προνοήσει ν’ αφήσει και το αυτοκίνητό της από την προηγούμενη. Αυτήν τη φορά προσπαθούσε να με προστατέψει, όχι από το γρήγορο ρυθμό, αλλά απ’ αυτόν της βέβαιης εγκατάλειψης.\nΜου προξένησε εντύπωση τέτοια απόφαση, από μια καλή αθλήτρια, που δεν φαινόταν ν’ αντιμετωπίζει κανένα πρόβλημα. Αν και μου εξήγησε πως πρόκειται για κάτι που έχει να κάνει με τις τιμές του σιδήρου της, εν τούτοις παρέμενε ζήτημα απόφασης κι όχι αδυναμίας. Αγαπούσε το τρέξιμο κι ήθελε να μπορεί να τρέχει και στην υπόλοιπη ζωή της. Αρνούνταν να υποβληθεί σε μια δοκιμασία που θα την πλήρωνε μετά. Αφουγκραζόταν το σώμα της, σ’ αντίθεση με μένα. Άλλωστε ήταν διατροφολόγος, συνεργάτης του ελληνικού περιοδικού για το τρέξιμο. Άκουγα, εγώ ο μεγαλύτερος, τη φωνή της ωριμότητας, από μια πολύ μικρότερη σε ηλικία κοπέλα.\nΟ κεντρικός σταθμός ήταν σε σημείο όπου θα ήμουν πολύ ικανοποιημένος αν κατάφερνα να φτάσω. Προθυμοποιήθηκε να με κατεβάσει με το αυτοκίνητό της, αν τα παρατούσα εκεί. Και μόνο στην ιδέα, ο αγώνας έμενε πλέον μισός, κι αυτό μου έδινε κουράγιο. Αισθανόμουν ήδη καλύτερα. Αρκετά, για να φτάσω μέχρι εκεί, μέσα στο προκαθορισμένο όριο. Αρκετά για να περάσω και μερικούς από τους τελευταίους δρομείς.\nΠαρέδωσε τον αριθμό της και κάθισε, ήρεμη κι ικανοποιημένη, σ' ένα πεζούλι. Φαινόταν φρέσκια και ξεκούραστη, σαν να μην είχε κάνει τίποτα δύσκολο. Ήταν σε πολύ καλύτερη κατάσταση από δρομείς που συνέχιζαν, κι από μένα, φυσικά. Ωστόσο ούτε στιγμή δεν σκέφτηκε ν’ αναθεωρήσει την απόφασή της. Δεν είχα συναντήσει ποτέ κάτι τέτοιο. Δεν νομίζω πως συνηθίζεται.\nΈκοβα βόλτες προβληματισμένος. Η παρέα της με είχε βοηθήσει και το κυριότερο είχα καταφέρει, έστω και με καθυστέρηση, να δεχτώ μικροποσότητες ισοτονικών. Υπήρχαν χρονικά περιθώρια, δεν ήμουν πια νεόφερτος, είχα εκπαιδευτεί στις κακουχίες και σκεφτόμουν πως, αν κατάφερνα να πιω, είχα πιθανότητες να βρω δυνάμεις και να φτάσω, έστω και στο παραλίγο, μέχρι το τέρμα.\nΤης ζήτησα πέντε λεπτά καιρό να το σκεφτώ και μου επέτρεψε να το σκεφτώ όσο θέλω. Όταν της ανακοίνωσα πως, παρά την κατάστασή μου, σκέφτομαι τελικά να συνεχίσω, μου απάντησε με φυσικότητα πως ήταν σίγουρη ότι έτσι θα έκανα. Με εξέπληξε γι’ άλλη μια φορά. Δεν φανταζόμουν πως οι λίγες κουβέντες που είχαμε ανταλλάξει θα της επέτρεπαν πρόσβαση στην ιδιοσυγκρασία μου. Ή εκτός από διατροφολόγος ήταν και ψυχολόγος ή παραήμουν προφανής χαρακτήρας.\nΔεν μετάνιωσα που συνέχισα. Η τύχη μου επιφύλαξε νέες εμπειρίες και νέες γνωριμίες, αρκετές για να γραφτεί κάποτε κι ένα δεύτερο μέρος αυτού του κεφαλαίου. Οι συγκυρίες ανταμείβουν αλλιώς όσους δεν έχουν τις δυνατότητες να διεκδικούν αξιόλογη θέση στις κατατάξεις. Αλλά δεν νομίζω πως θα έφτανα μέχρι εκεί, ούτε πως θα απολάμβανα αυτής της συγκυρίας, που τόσο σημαντική υπήρξε στην μετέπειτα πορεία μου. Χωρίς την Ειρήνη δεν θα έχανα απλώς τον αγώνα στον Ταΰγετο, αλλά και πολλά άλλα πράγματα, μ' έναν τρόπο που μόνο ο νόμος των πιθανοτήτων και της εναλλακτικής ιστορίας που δεν θα μάθουμε ποτέ γνωρίζει. Γι’ αυτό και νομίζω πως το πρώτο μέρος αυτού του αγώνα δικαιούται την αυτοτέλειά του.\nΤερμάτισα, λοιπόν, τον αγώνα στον Ταΰγετο, ενώ αυτή όχι. Τερμάτισα έκτοτε ένα πλήθος αγώνων, στους οποίους αυτή δεν συμμετείχε. Αλλά, λίγους μόνο μήνες μετά, θα έβλεπα το όνομά της ξανά στις πρώτες θέσεις διάφορων αγώνων. Τον ίδιο κιόλας Σεπτέμβριο, στον ορειβατικό μαραθώνιο του Ολύμπου, απόρησα πως και δεν την είχα συναντήσει, αλλά εντοπίζοντας τη θέση της στην κατάταξη κατάλαβα πως, στο εξής, μόνο τυχαία θα μπορούσα να την συναντήσω, λίγο πριν ή λίγο μετά, αλλά ποτέ κατά τη διάρκεια κάποιου αγώνα.\nΗ Ειρήνη Χριστάκη\nΥπάρχει σοφία στο να διδάσκεσαι από τις εμπειρίες σου. Υπάρχει μεγαλύτερη σοφία στο να μπορείς να διδαχτείς από τις εμπειρίες των άλλων. Στέλνω διαδικτυακά συγχαρητήρια στην Ειρήνη, όταν βλέπω το όνομά της σε κάποια πρωτιά ή σε κάποια καλή θέση. Χαμογελώ με συμπάθεια, κάθε που συμβαίνει αυτό. Είναι λιγάκι δύσκολο να δεχτείς πως μπορεί κάποιος να προοδεύει, ενώ εσύ παραμένεις καθηλωμένος, ακόμα κι αν γνωρίζεις την εξήγηση. Η αυτοπειθαρχία φέρνει καλύτερα αποτελέσματα από τον παρορμητισμό. Η Ειρήνη φρόντιζε τον εαυτό της κι αυτός της το ανταπέδιδε, τη στιγμή που εγώ δεν είχα την παραμικρή ιδέα αν ο αιματοκρίτης μου ήταν ικανός, όχι για πολύωρους, αλλά ούτε καν για μικρούς αγώνες.\nΔυστυχώς, δεν είμαι σοφός. Ούτε καν στο βαθμό να μπορώ να χρησιμοποιώ τα γνωστικά μου εφόδια. Επιδιώκω να μοιράζομαι τις όποιες εμπειρίες μου, έτσι ώστε κάποιοι άλλοι να επωφελούνται απ’ αυτές και να μην αισθάνομαι πως πάνε χαμένες. Ο χαρακτήρας μου παραμένει προφανής, τουλάχιστον για έναν ευφυή άνθρωπο. Δεν άλλαξα πολύ από τότε. Κι αν είχα πάλι την ευκαιρία να ξαναβρεθώ στο ίδιο δίλημμα, πάλι το ίδιο θα συνέβαινε. Θα έπαιρνα λίγο χρόνο, όχι για να το σκεφτώ, αλλά για να βεβαιωθώ πως πονά περισσότερο το να παρατήσω παρά να συνεχίσω τον αγώνα και θα επέλεγα να συνεχίσω. Αν η Ειρήνη διαβάζει αυτές τις γραμμές, την φαντάζομαι να παίρνει το ίδιο συγκαταβατικό χαμόγελο και να αισθάνεται σίγουρη πως, έτσι θα έκανα.\nΤον γυρισμό της μιας ώρας, μέχρι την Μεσσήνη, δεν τον κατάφερα μονομιάς. Η αδρεναλίνη υποχωρούσε και παραδινόμουν σε μια κούραση που ζητούσε την αποζημίωσή της. Το κεφάλι μου γύριζε και τα μάτια μου έκλειναν. Ένιωσα πως δεν έχω παραπάνω από πέντε λεπτά περιθώριο. Έπρεπε, το ταχύτερο, να βγω από το στενό δρόμο και να σταματήσω το αυτοκίνητο, πριν πέσω στο τιμόνι. Έστριψα σ’ ένα μικρό ανηφόρι και στάθηκα κάτω από τη σκιά ενός μοναχικού δέντρου. Έγειρα πίσω και κοιμήθηκα αμέσως. Τα γεγονότα της ημέρας στροβιλίστηκαν σε μια πολύχρωμη δίνη, πριν σκοτεινιάσουν κάτω από τα κλειστά βλέφαρα.\nΣτην αρχή της ημέρας είχα σκεφτεί πως, κάπως έτσι, είναι ο θάνατος. Λίγο πριν βυθιστώ σ’ έναν ύπνο που του έμοιαζε πολύ, σκέφτηκα πως, κάπως έτσι, είναι η ζωή.\nΑναρτήθηκε από Βασίλης Κυριλλίδης στις 2/20/2013 08:30:00 μ.μ. 4 σχόλια:\nΕμείς οι δρομείς.\nΚάθε γενικευμένη άποψη για ομάδες πληθυσμού αποδίδει μια μονόπλευρη εικόνα, που δεν έχει να κάνει με την πραγματικότητα, αλλά με ιδεοληψίες και προκαταλήψεις. Επιπλέον, κάθε κοινωνική ομάδα κινείται μέσα σ’ έναν συγκεκριμένο πολιτισμικό χώρο, από τον οποίο έλκει τις καταβολές της. Επακόλουθα, οι παρατηρήσεις και τα όποια συμπεράσματα για την κοινότητα των δρομέων δεν διαφοροποιούνται από οποιασδήποτε άλλης πληθυσμιακής κατηγορίας. Οι δρομείς μεταφέρουν πολλά από τα χαρακτηριστικά της κοινωνίας που ζουν, αλλά κι επιδρούν σ’ αυτήν, σε μια σχέση αμφίδρομη.\nΟι ερασιτέχνες δρομείς θεωρούνταν περίεργοι, μέχρι πολύ πρόσφατα. Αυτό αλλάζει γρήγορα. Σήμερα οι δρομείς διεκδικούν και με την παρουσία τους καταλαμβάνουν το χώρο που δικαιούνται. Κανείς δεν έτρεχε στους δρόμους της πόλης μου, κάποια χρόνια πριν. Ούτε εγώ είχα το θάρρος να το κάνω. Δεν μ’ αρέσει, όπως και σε κανέναν φαντάζομαι, να προκαλώ σχόλια. Ούτε που μου περνούσε απ’ το μυαλό. Χρησιμοποιούσα το αυτοκίνητο για την μετάβασή μου στο στάδιο, 3,5 χιλιόμετρα δρόμος. Τώρα πηγαίνω τρέχοντας χωρίς να νιώθω δακτυλοδεικτούμενος. Ακόμα κι από οικονομικής άποψης είναι αποδεκτό. Η κρίση μας έχει αναγκάσει να βλέπουμε πράγματα που δεν βλέπαμε πριν, κι ίσως εκεί να βρίσκεται η καλή της πλευρά.\nΟι ερασιτέχνες δρομείς έχουν περάσει από την απαξία στην αποδοχή κι ενίοτε στον θαυμασμό. Ας μη βιαζόμαστε όμως. Μολονότι η εικόνα ενός δρομέα αναμφισβήτητα μεταφέρει το μήνυμα μιας σωστότερης ζωής, ωστόσο κανένας δρομέας δεν αποτελεί υπόδειγμα, αν παράλληλα με τη δραστηριότητα του δεν διατηρεί ανεπτυγμένα και τα υπόλοιπα στοιχεία του χαρακτήρα και της προσωπικότητάς του.\nΗ προσωπικότητα είναι κάτι πολύ σύνθετο. Υπάρχουν άνθρωποι πολύ πιο καλλιεργημένοι, απ’ όσο η μόρφωσή τους μαρτυρά. Γνωρίζω ανθρώπους που με ελάχιστα διαβάσματα διαθέτουν αξιοθαύμαστο επίπεδο σκέψης. Υπάρχει μια μορφή ευφυΐας κι ένα κοινωνικό ένστικτο, που ονομάζεται και συναισθηματική νοημοσύνη. Από την άλλη μεριά, υπάρχουν άνθρωποι ιδιαίτερης μόρφωσης, που δύσκολα θα μπορούσες να διατηρήσεις ακόμα και μια λογική συζήτηση μαζί τους, ιδίως αν η μόρφωσή τους περιορίζεται σ’ ένα στενό, εξειδικευμένο πεδίο, αφήνοντας όλα τα υπόλοιπα έκθετα σε λογιών αγκυλώσεις. Επίσης, πέρα από το γνωστικό υπόβαθρο, υπάρχουν και οι χαρακτήρες. Κάποιοι ευέλικτοι, προσαρμόσιμοι και δοτικοί, κάποιοι άκαμπτοι, στεγνοί και παγιωμένοι. Ο τρόπος συμπεριφοράς που εμφανίζουμε στο άθλημά μας αντιγράφει εν πολλοίς τα χαρακτηριστικά του χαρακτήρα μας.\nΥπάρχουν δρομείς αλαζόνες, μωροφιλόδοξοι, εγωιστές, και μικρόμυαλοι. Κουτοπόνηροι, που κόβουν δρόμο για να κερδίσουν θέσεις. Μίζεροι, που αρνούνται να πληρώσουν τη συμμετοχή τους σε αγώνες, αλλά δεν έχουν πρόβλημα να συμμετέχουν λάθρα, κάνοντας χρήση όλων των παροχών που πλήρωσαν άλλοι. Με υπερτροφικό εγώ, που θεωρεί πως η κοινωνία τους χρωστά κι οφείλει στην ύπαρξή τους. Που δεν είναι διατεθειμένοι να προσφέρουν το παραμικρό, αλλά απαιτούν να τους παρασχεθούν τα πάντα. Που δεν θα εντάξουν την ατομικότητά τους σε κάτι συλλογικό, θα την εμφανίσουν όμως όπου το συλλογικό έχει κάτι να τους προσφέρει. Που δεν αντιλαμβάνονται πως η αξία βρίσκεται σ’ αυτό που κάνεις για κάποιον άλλον, πέρα από τον εαυτό σου. Που δεν έχουν καν συνειδητοποιήσει πως η δραστηριότητά μας, βασικά, αφορά εμάς και μόνο.\nΔρομείς μεσήλικες, που συμπεριφέρονται με τρόπο που αν τον συναντούσες σε δωδεκάχρονο θα τον συμβούλευες να σοβαρευτεί και να ωριμάσει επιτέλους. Κάποτε, σ’ έναν αγώνα 3,5 χιλιομέτρων, στα πλαίσια επαρχιώτικου πανηγυριού, ένας βετεράνος συναθλητής παρατήρησε πως το κύπελλο που κέρδισα στην ηλικιακή μου κατηγορία ήταν κατά τι ψηλότερο, από το κύπελλο που κέρδισε αυτός, στη δικιά του κατηγορία. Νόμιζα πως αστειευόταν, αλλά το εννοούσε. Στα κύπελλα δεν αναγράφονταν στοιχεία, οπότε προθυμοποιήθηκα να τ' ανταλλάξουμε, αφού το έφερε τόσο βαρέως. Το εννοούσα, αλλά νόμιζε πως αστειευόμουν κι έτσι δεν προχώρησε η ανταλλαγή.\nΧειμωνιάτικος Ενιπέας 2010, απονομές.\nΑλλά υπάρχουν και οι άλλοι. Αυτοί, που το τρέξιμο διατήρησε τη νεανική τους ζωντάνια, χωρίς ν’ αφαιρέσει από την ωριμότητα της ηλικίας τους. Που ανταγωνίζονται με τον τρόπο που απαιτεί κάθε παιχνίδι που θέλεις να το παίρνεις στα σοβαρά, χωρίς όμως να παραχωρούν τη σοβαρότητά τους. Που είναι ανώτεροι και το δείχνουν κι όχι μόνο με τις επιδόσεις τους. Στον Χειμωνιάτικο Ενιπέα του 2010, ο Δημήτρης Θεοδωρακάκος, στερήθηκε την πρωτιά εξ αιτίας λάθους της διοργάνωσης, ωστόσο, στις απονομές, συνεχάρη θερμά τους δυο πρώτους. Το ύφος του δεν μαρτυρούσε καν δυσφορία ή παραχώρηση. Θυμάμαι κάποιον άλλον ν’ αναστατώνει τον τόπο σε ακτίνα τριών χιλιομέτρων, απαιτώντας κύπελλο κι αθλητική δικαιοσύνη, σε ασήμαντο αγώνα ψυχαγωγικού χαρακτήρα. Έχω δει φιλίες να χαλάνε. Άλλες να χτίζονται και να δυναμώνουν. Ξέρω δρομείς που σηκώνουν τα μανίκια και προσφέρουν έργο για ένα γενικότερο σύνολο. Που αναλαμβάνουν να στήσουν αγώνες βάζοντας το χέρι στην τσέπη τους κι αφαιρώντας χρόνο από τους ίδιους και τις οικογένειές τους. Υπάρχουν δρομείς που προσφέρονται για εθελοντές. Άλλοι, που σταματούν για να βοηθήσουν κάποιον συναθλητή που το χρειάζεται.\nΥπάρχουν κοινωνικοί και αντικοινωνικοί δρομείς. Αυτοί που δεν μπορούν χωρίς συντροφιά κι άλλοι που δυσκολεύονται να σου πουν μια καλημέρα. Δρομείς που εμφανίζονται στο στάδιο, τρέχουν για μήνες στους διαδρόμους του κι εξαφανίζονται μετά, χωρίς κανέναν να γνωρίσουν και χωρίς κανείς να τους γνωρίσει.\nΥπάρχουν πολλοί αξιόλογοι άνθρωποι στο χώρο των δρομέων, που θα ήθελα να ήμουν φίλος μαζί τους. Μ’ αρκετούς το έχω καταφέρει. Είναι αυτοί που μπορείς να συζητάς και να μοιράζεσαι πράγματα πέρα από το τρέξιμο. Η σύμπτωση των αθλητικών δραστηριοτήτων μας είναι σημαντική, όχι όμως αρκετή. Όχι για μένα τουλάχιστον.\nΟ Δημοσθένης Ευαγγελίδης.\nΧαίρομαι να έχω συμπολίτη και φίλο έναν δρομέα, που μπορώ να φέρνω ως παράδειγμα. Ο Δημοσθένης είναι ένας από τους καλύτερους μαραθωνοδρόμους της χώρας. Το 2010 κέρδισε την πρώτη θέση στην κατηγορία του, στον μαραθώνιο του Χιούστον. Το 2011, τη δεύτερη θέση στον διεθνή μαραθώνιο της Κοπεγχάγης, με ατομικό ρεκόρ, 2.24'29''. Έχει τρέξει τον μαραθώνιο του Ναγκάνο ως επίσημος προσκεκλημένος. Οι αθλητικές του δάφνες δεν έχουν τελειωμό, ούτε χωράνε σε λίγες γραμμές, αλλά δεν είναι αυτές μόνο που τον χαρακτηρίζουν. Είναι παράλληλα ένας καλός επιστήμονας. Χαρακτήρας μετριοπαθής και πράος. Φιλικός και δοτικός. Μορφωμένος και καλλιεργημένος. Αγαπητός σε όλους. Σεμνός, παρ’ όλες τις διακρίσεις του. Τόσο που ακόμα κι αυτή η αναφορά πρέπει να κρατηθεί σύντομη, γιατί φοβάμαι πως διαβάζοντάς την θα νιώθει άβολα.\nΦεύγει, την ώρα που γράφονται αυτές οι γραμμές, από μια πατρίδα που σήμερα διώχνει τα καλύτερα παιδιά της. Θα μας λείψει η μετρημένη του παρουσία. Θα μας λείψει η σκιά που έγραφε γρήγορους γύρους στο εθνικό μας στάδιο, ωστόσο πάντα σταματούσε για λίγες ζεστές κι ειλικρινείς κουβέντες. Είναι οξύμωρο και θλιβερό το ότι ευχόμαστε να καταφέρει να μείνει για πάντα μακριά και να βρει τη ζωή που του αξίζει, ακόμα κι αν η δική μας μένει, κάθε φορά, λίγο φτωχότερη.\nΑναρτήθηκε από Βασίλης Κυριλλίδης στις 2/10/2013 04:56:00 μ.μ. Δεν υπάρχουν σχόλια:


Στην τελική ευθεία οι εκλογές | Θάρρος\nΑρχική » Ελλάδα » Πολιτική » Στην τελική ευθεία οι εκλογές\nΣτην τελική ευθεία οι εκλογές\nΣτην τελική ευθεία για τις εκλογές, εισέρχεται από σήμερα το ΚΙΝΑΛ. Η μίνι κρίση για τον «αρχηγό των 35 ημερών» ξεπεράστηκε και οι υποψήφιοι για την ηγεσία εντείνουν την κινητικότητά τους. Οι συζητήσεις πλέον περιστρέφονται στο αν όλοι οι υποψήφιοι φτάσουν μέχρι το τέλος της κούρσας και ποια μπορεί να είναι τα πιθανά δίδυμα του δεύτερου γύρου.\nΣτη σημερινή συνεδρίαση της Κοινοβουλευτικής Ομάδας αναμένεται να δοθεί τέλος στο «θέατρο του παραλόγου» που στήθηκε τις τελευταίες μέρες. Το ζήτημα της εκπροσώπησης του κόμματος στη Βουλή, τροφοδότησε σενάρια και εντάσεις. Ένα, επί της ουσίας, «υπηρεσιακό ζήτημα», λυμένο, αφού, υπήρχε η διαβεβαίωση από τον Πρόεδρο της Βουλής, ότι δεν υπήρχε κανένα θεσμικό κενό, έφτασε να γίνει θέμα μεγάλο, μέχρι που βγήκαν στο τραπέζι τα μπλοκάκια.\nΤι θα γινόταν, αν πριν τις εκλογές, υπήρχε ψηφοφορία στην Κοινοβουλευτική Ομάδα; Ποιοι θα ήταν υποψήφιοι για το αξίωμα του «προέδρου των 35 ημερών» και ποιο θα ήταν το αποτέλεσμα της ψηφοφορίας. Οι ψύχραιμοι, δεν είδαν πίσω από όλη αυτή την ιστορία μόνο μια τρύπα στο νερό. Είδαν κάτι πολύ χειρότερο. Να τιναχτεί, χωρίς λόγο, στον αέρα όλο αυτό το κλίμα που δημιουργήθηκε τις τελευταίες μέρες και έφερε τις εξελίξεις στο Κίνημα Αλλαγής στο επίκεντρο του πολιτικού ενδιαφέροντος.\nΈτσι, σήμερα το απόγευμα, η Κοινοβουλευτική Ομάδα αναμένεται να αποφασίσει το κατά πολλούς αυτονόητο, δηλαδή την επιβεβαίωση της υφιστάμενης κατάστασης. Την εκπροσώπηση την έχουν οι Κώστας Σκανδαλίδης και Μιχάλης Κατρίνης. Τα λειτουργικά και θεσμικά καθήκοντα θα τα έχει, όπως και μέχρι σήμερα, ο Βασίλης Κεγκέρογλου. Αυτό συμφωνήθηκε μετά από έναν μαραθώνιο διαβουλεύσεων και ανταλλαγής κειμένων ανάμεσα σε όλες τις ενδιαφερόμενες πλευρές το μεσημέρι της Κυριακής.\nΜε δεδομένο ότι οι εκλογές θα διεξαχθούν στις 5 Δεκεμβρίου, από σήμερα οι υποψήφιοι εντείνουν την προεκλογική τους προσπάθεια. Το ενδιαφέρον τώρα, στρέφεται στα ποιοτικά χαρακτηριστικά της προεκλογικής περιόδου και κυρίως στην αντιπαράθεση μεταξύ των υποψηφίων. Στο πλαίσιο αυτό, αναμένεται να έλθει στο προσκήνιο το θέμα των debate.\nΉδη, ο Νίκος Ανδρουλάκης έχει ζητήσει να γίνουν δύο συζητήσεις μεταξύ των έξι υποψηφίων και άλλη μία μεταξύ αυτών που θα περάσουν στο δεύτερο γύρο. Απάντηση στην πρόταση δεν έχει υπάρξει, άλλωστε είναι βέβαιο ότι το θέμα έτσι κι αλλιώς θα μπει στο τραπέζι. Όμως δεν πέρασε απαρατήρητο ότι ο ευρωβουλευτής του Κινήματος Αλλαγής, επεσήμανε, καταθέτοντας την πρότασή του, ότι κανείς δεν θα δοξαστεί κρυπτόμενος.\nΑυτή η αναφορά, ερμηνεύτηκε ως αιχμή προς τον Γιώργο Παπανδρέου. Θα αποφύγει ο πρώην πρωθυπουργός την αντιπαράθεση με τους συνυποψηφίους του και τα αγκάθια, πολιτικά και επικοινωνιακά, που ενδεχομένως να κρύβουν, όπως εκτιμούν τα επιτελεία των βασικών αντιπάλων του; Οι συνομιλητές του κ. Παπανδρέου είναι κατηγορηματικοί. Ο κ. Παπανδρέου μπήκε στη διαδικασία εκλογής με άλλους 5 υποψηφίους. Θα ακολουθήσει τις διαδικασίες που θα αποφασιστούν.\nΣε κάθε περίπτωση, οι συζητήσεις μεταξύ των υποψηφίων αναμένονται με ενδιαφέρον καθώς εκτιμάται ότι μπορεί να τονώσουν και άλλο το ενδιαφέρον για τη διαδικασία και φυσικά για ένα ακόμα λόγο. Ότι θα υπάρξει η δυνατότητα κατά πρόσωπο συζήτησης για ζητήματα όπως αυτό της μετεκλογικής στάσης του κόμματος, της σχέσης του με τη ΝΔ και τον ΣΥΡΙΖΑ.


Εικόνες πριν και μετά από ένα ζευγάρι που έχασαν μαζί 127 κιλά. Δεν θα πιστεύετε τη διαφορά!\nΑρχική Παράξενα Εικόνες πριν και μετά από ένα ζευγάρι που έχασαν μαζί 127 κιλά....\nΔιαβάστε μια ιστορία που θα σας παρακινήσει να ξεκινήσετε να πηγαίνετε με τα πόδια στη δουλειά και να σταματήσετε να τρώτε τσιπς όταν βλέπετε τηλεόραση.\nΈνα ζευγάρι από το Κολοράντο, ο Robert και η Jessica Foster, και οι δυο παχύσαρκοι για τα περισσότερα χρόνια της ζωής τους, αποφάσισαν να κάνουν κάτι για να αλλάξουν το σώμα τους.\nΌλα ξεκίνησαν μια ημέρα του Μάρτη, το 2012. Η Jessica γράφτηκε σε μαθήματα Zumba και έχασε 6 κιλά σε δύο μόλις εβδομάδες. Της άρεσε το αποτέλεσμα και για αυτό αποφάσισε να συνεχίσει τη προσπάθεια. Ξεκίνησε να γυμνάζεται κάνοντας διάδρομο και ποδήλατο. Το αποτέλεσμα γίνονταν όλο και πιο ενθαρρυντικό!\nΤο 2011, ο Robert ζυγίζε 148 κιλά και η Jessica 130!\nΟ Robert δυσκολεύτηκε περισσότερο από τη σύζυγό του. Δεν του άρεσε ιδιαίτερα η ιδέα του τζόκινγκ και του ποδηλάτου και για αυτό αποφάσισε να ξεκινήσει να παίζει τένις και να σταματήσει να τρώει δεύτερες μερίδες στο δείπνο. Το ζευγάρι βγήκε από το σπίτι και άρχισε να κάνει και άλλες δραστηριότητες μαζί με τα παιδιά τους: πεζοπορία και κολύμπι.\n“Λατρεύω τα παιδιά μου και αγαπώ τον άντρα μου πάρα πολύ, αλλά έφτασε μια μέρα που μισούσα τον εαυτό μου τόσο πολύ! Δεν τους έδινα όλο μου το είναι, γιατί ένιωθα αηδία για τον εαυτό μου” είπε η Jessica. “Έπρεπε να κοιτάξω στον καθρέφτη και να πω: Θα επιτρέψω στον εαυτό μου να συνεχίσει να πέφτει ή θα σηκωθώ και θα αλλάξω τη ζωή μου; Τότε ένα φως άναψε στον επάνω όροφο”.\nΟ Robert και η Jessica συμμετείχαν στον πρώτο τους αγώνα δρόμου 5 χιλιομέτρων τον Δεκέμβριο. Ο Robert όταν είχε πια κουραστεί να τρέχει, περπάτησε μέχρι τον τερματισμό. Εκεί βρήκε την Jessica η οποία είχε ήδη τερματίσει.\n«Μετά από εκείνη την ημέρα, ορκίστηκα ότι θα δουλέψω σκληρά για να τρέξω 5 χιλιόμετρα χωρίς να επιβραδύνω ούτε για μια στιγμή” είπε ο Robert μετά τον τερματισμό. «Υπήρχαν στιγμές που ένιωθα ότι πεθαίνω. Ότι η ζωή μου τελείωσε”, εξήγησε.\nΛίγους μήνες μετά τα πρώτα του 5 χιλιόμετρα, έτρεξε και πάλι. Αυτή τη φορά δεν σταμάτησε ούτε για μια φορά. Λίγο καρό μετά, έτρεξε μια απόσταση 10-μιλίων ενώ τον Μάιο του 2014, έτρεξε τον πρώτο του μαραθώνιο. Μέχρι εκείνη τη μέρα ο Robert είχε χάσει 72 κιλά!\nΟ Robert και η Jessica χρησιμοποίησαν μια εφαρμογή καταμέτρησης θερμίδων για να παρακολουθούν τα φαγητά που έτρωγαν. Ήθελαν να αφήσουν πίσω τους τις ανθυγιεινές συνήθειες τους και να διδάξουν στα παιδιά τους να τρώνε σωστά. Πρόσθεσαν στο τραπέζι τους περισσότερα φρούτα και λαχανικά, άπαχο κρέας και ψάρια και δεν αγόρασαν ποτέ ξανά ψωμί και σάλτσες.\nΜετά από μήνες με δημητριακά ολικής αλέσεως, λαχανικά και άπαχο κρέας, ο Robert και η Jessica αποφάσισε να γίνουν χορτοφάγοι, όχι μόνο για να βελτιώσουν την υγεία τους αλλά και για ηθικούς λόγους.\nΟ Robert είπε, “Όλη η φιλοσοφία μας στα τρόφιμα που αγοράζαμε είναι να είναι καλά πράγματα. Αυτό που διαπιστώσαμε ήταν, ότι όσο πιο καλά πράγματα αγοράζαμε τόσο λιγότερο λαχταρούσαμε τα σκουπίδια”.\nΟι αλλαγές στο σώμα τους είχαν επίσης αντίκτυπο και σε άλλους τομείς της ζωής τους. Ο Robert, ένας πρώην διευθυντής υποκαταστήματος μιας τράπεζας, αποφάσισε να συνεχίσει το κολέγιο για να μπει στην ιατρική σχολή.\nΗ Jessica, έπειτα από 5 χρόνια που πέρασε στο σπίτι φροντίζοντας τα παιδιά της, ξαναμπήκε στο εργατικό δυναμικό τον Ιούλιο του 2013.\nΚοιτάξτε αυτό το πριν..\n..και το μετά!\nΣυγχαρητήρια Robert και Jessica!


Συνεχίζει με δύο διοικήσεις η ΕΟΚ! Παραμένει στη θέση του ο Βασιλακόπουλος - Πρώτη Καθημερινή Εφημερίδα\n12 Απριλίου, 2021 14:44\nΟι Γιώργος Βασιλακόπουλος και Αριστείδης Γολέμης δεν θα αντικατασταθούν και διατηρούν τις θέσεις τους στην προσωρινή διοίκηση της ΕΟΚ, όπως αποφάσισε το Πρωτοδικείο.\nΩς εκ τούτου, η ΕΟΚ συνεχίζει να έχει δύο προσωρινούς προέδρους και δύο προσωρινές διοικήσεις, παρά το αίτημα της πλευράς του Βαγγέλη Λιόλιου που ζητούσε την αντικατάσταση των δύο, καθώς είχαν αποχωρήσει από την ψηφοφορία.\nΜετά την απόφαση οι Βασιλειάδης και Ντάκουρης τοποθετήθηκαν ως αναπληρωματικά μέλη της προσωρινής διοίκησης. Μέχρι στιγμής έχουν αποχωρήσει οι Σωτήρης Κολοσούσας, Νίκος Φιλίππου και Γιάννης Αλεξόπουλος που έχουν αντικατασταθεί από τους Μιχάλη Βακαλόπουλο, Γιάννη Καλαϊτζάκη και Δημήτρη Ρόζη.\nΠροηγούμενο άρθρο«Βόμβα» από Βορίδη: Καταργεί τους περιορισμούς στην ψήφο των αποδήμων\nΕπόμενο άρθροΕμβόλιο Johnson & Johnson: Άρχισαν οι παραδόσεις στην ΕΕ


25 Ιδέες για Κρεβάτι Murphy\nby Jimmy Taylor 14 Ιουνίου, 2020, 2:05 μμ\nΕάν δεν έχετε χώρο για υπνοδωμάτιο ή χρειάζεστε έναν επιπλέον χώρο ύπνου για τους επισκέπτες, υπάρχει μια εξαιρετική λύση που θα λατρέψετε, ένα κρεβάτι Murphy! Πρόκειται για ένα πολύ άνετο κρεβάτι, το οποίο δεν καταλαμβάνει χώρο όταν δεν χρησιμοποιείται!\nΤι είναι ένα κρεβάτι Murphy\nΕίναι ένα κρεβάτι που μπορεί να διπλωθεί για να ενσωματωθεί σε έναν τοίχο και να εξαφανιστεί εντελώς όταν δεν το χρειάζεστε. Είναι ιδανικά για χώρους μικτής χρήσης, όπως γραφείο / υπνοδωμάτιο, γυμναστήριο / ξενώνας και είναι ιδανικά για περιστασιακό χώρο ύπνου. Τέτοια κρεβάτια είναι ιδανικά σε μικρά σπίτια και αυξάνουν το επίπεδο άνεσης.\nΔεν χρειάζεται να βγάζετε τα σεντόνια κάθε φορά που χρησιμοποιείτε το κρεβάτι. Τα περισσότερα κρεβάτια Murphy διαθέτουν σύστημα Velcro και αυτό διατηρεί τα κλινοσκεπάσματα και το στρώμα στη θέση τους όταν είναι κλειστό. Και αν δεν σας αρέσουν τα κάθετα κρεβάτια Murphy, μπορείτε να διαμορφώσετε το χώρο για να ανοίγει οριζόντια.\nΘα πρέπει να αφήνετε αρκετό χώρο γύρω από το πτυσσόμενο κρεβάτι. Τα άλλα έπιπλα του δωματίου πρέπει να είναι ελαφριά και κινούμενα για να έχετε εύκολη πρόσβαση στο κρεβάτι Murphy.\nΟ μηχανισμός είναι το βασικό ενός κρεβατιού Murphy γιατί μπορεί να γίνει επικίνδυνο να ανοίγει και να κλείνει, οπότε επιλέξτε το σωστό υλικό. Πρέπει επίσης έχετε φωτισμό στο κεφαλάρι του κρεβατιού, ώστε να μπορείτε να διαβάσετε εσείς ή οι καλεσμένοι σας.\nPrevious article 20 Πράγματα που θα ΑΠΟΓΕΙΩΣΟΥΝ το Σπίτι σας\nNext article Πως να Επιδιορθώσετε Γρατζουνιές σε Δερμάτινα Έπιπλα με ένα ΜΟΝΟ ΥΛΙΚΟ!\n20 Πράγματα που θα ΑΠΟΓΕΙΩΣΟΥΝ το Σπίτι σας\nΠως να Επιδιορθώσετε Γρατζουνιές σε Δερμάτινα Έπιπλα με ένα ΜΟΝΟ ΥΛΙΚΟ!


Νέα Υόρκη: Απολύθηκε σερβιτόρα που αρνήθηκε να εμβολιαστεί | Athens Voice\nΕστιατόριο © UNSPLASH\nΣτη Νέα Υόρκη, όπου πλέον λειτουργούν ξανά τα εστιατόρια, μία σερβιτόρα απολύθηκε επειδή αρνήθηκε να εμβολιαστεί\nΣτη Νέα Υόρκη, μία σερβιτόρα καταγγέλλει πως απολύθηκε επειδή αρνούνταν να εμβολιαστεί. Η ίδια λέει πως ο λόγος που δεν έκανε το εμβόλιο ήταν επειδή ήθελε πρώτα να μελετήσει το αν ο εμβολιασμός θα δυσχέραινε την πιθανότητα να μείνει έγκυος.\nΣτην αμερικανική μεγαλούπολη επιτρέπεται ξανά η λειτουργεία της εστίασης σε κλειστούς χώρους, με περιορισμούς. Οι σερβιτόροι, οι ντελιβεράδες και οι μάγειροι είναι πια στην όλο και μεγαλύτερη λίστα των κατοίκων της πολιτείας της Νέας Υόρκης που μπορούν να εμβολιαστούν ανεξαρτήτως ηλικιακών ή άλλων προϋποθέσεων\nΣε ένα εστιατόριο στο Μπρούκλιν αυτό προκάλεσε σύγκρουση ανάμεσα στην ιδιοκτησία και τη σερβιτόρα, Μπόνι Τζέικομπσον. Ο ιδιοκτήτης απαίτησε από όλους τους υπαλλήλους του να εμβολιαστούν και η Τζέικομπσον ζήτησε λίγο χρόνο για να μελετήσει αν το εμβόλιο έχει οποιαδήποτε παρενέργεια στη γονιμότητα. Τρεις μέρες μετά έμαθε πως απολύεται.\n«Υποστηρίζω απολύτως το εμβόλιο», λέει η 34χρονη σερβιτόρα. «Αν δεν υπήρχε αυτή η παράμετρος πιθανότατα θα το έκανα».\nΟ ιδιοκτήτης του εστιατορίου αρνήθηκε να κάνει κάποιο σχόλιο ειδικά για τη συγκεκριμένη περίπτωση. Όμως, δήλωσε πως οι κανόνες λειτουργίας της εταιρείας αναθεωρήθηκαν προκειμένου να γίνει σαφέστερο στους υπαλλήλους για το πως μπορούν να ζητήσουν εξαίρεση από τον εμβολιασμό.\nΗ περίπτωση της Τζέικομπσον έρχεται σε μια στιγμή που η βιομηχανία της εστίασης, ιδιαίτερα σημαντική για την οικονομία της Νέας Υόρκης, παλεύει να ξεπεράσει τις τεράστιες ζημιές που έχει προκαλέσει η πανδημία.\nΤην ίδια στιγμή, υπογραμμίζει τις προκλήσεις που αντιμετωπίζουν οι ιδιοκτήτες επιχειρήσεων στις ΗΠΑ στο να εξασφαλίσουν το να εμβολιαστεί το προσωπικό τους. Οι πρακτικές που είναι στο τραπέζι ποικίλουν. Από το να καταστήσουν υποχρεωτικό τον εμβολιασμό, μέχρι να δώσουν κάποιου είδους κίνητρα σε όσους εμβολιάζονται.\nΣτη Νέα Υόρκη, οι υπάλληλοι των εστιατορίων είναι από τους πρώτους εργαζόμενους εκτός του υγειονομικού τομέα οι οποίοι μπορούν να κάνουν το εμβόλιο. Για τα εστιατόρια αυτό δεν είναι μόνο ένας τρόπος να μείνει υγιές το προσωπικό τους. Εξίσου σημαντικό θεωρείται ο εμβολιασμός του προσωπικού να φέρει πίσω τους -για την ώρα- διστακτικούς πελάτες.


paok-revolution: Έκοψε τον βήχα στα... Σαντόσκυλα και στους λοιπούς!\nΈκοψε τον βήχα στα... Σαντόσκυλα και στους λοιπούς!\nΜε ανάρτηση της στο facebook η ΠΑΕ ΠΑΟΚ ενημερώνει πως ο Ιβάν Σαββίδης επικοινώνησε με τον Στέφενς. Επιβεβαιώθηκε η απόλυτη εμπιστοσύνη προς το πρόσωπο του προπονητή. Έτσι τα διάφορα Σαντόσκυλα ( δημοσιογράφοι εξ Αθηνών) και άλλοι προπονητολάγνες μπορούν να διαβάσουν την παρακάτω ανακοίνωση:\nΣε τηλεφωνική επικοινωνία ανάμεσα στον ιδιοκτήτη της ομάδας και τον προπονητή, επιβεβαιώθηκε για άλλη μια φορά η απόλυτη εμπιστοσύνη του πρώτου στον κ. Στέφενς και το πλάνο του. Ο κ. Σαββίδης σημείωσε επίσης ότι τώρα είναι η στιγμή για τον προπονητή να παρουσιάσει την ομάδα στο καλύτερό της επίπεδο, με δεδομένο ότι ακολουθούν τα πιο κρίσιμα ματς. Οι δυο άνδρες συμφώνησαν ότι, παρά τις πρόσφατες κακές εμφανίσεις, απομένουν πολλά πράγματα που μπορεί να κερδίσει η ομάδα μέσα στη σεζόν, όπως επίσης ότι υπάρχουν το ταλέντο και ο χαρακτήρας για να πετύχει, αρκεί να μη χαθεί άλλος χρόνος.\nStergios Tegos 11 Φεβρουαρίου 2014 - 9:56 μ.μ.\nΠολύ χαρά ρε Γιώργο βλέπω πως έχεις. Τόσο σίγουρος είσαι εσύ πως ο Φον Κωνσταντάρεν είναι ό,τι καλύτερο για τον ΠΑΟΚ; Σε έχει πείσει για το αγωνιστικό του πλάνο, για τους αυτοματισμούς που βγάζει η ομάδα, για την καταρτιση της ενδεκάδας, για την χαλαρότητα που αντιμετωπίζει το θέμα κεντρικού αμυντικού;\nΓνώμη σου βέβαια και σεβαστή, αλλά στην πρώτη ευκαιρία θα σου υπενθυμίσω την χαρά που έκανες μετά την ανακοίνωση στήριξης από τον Ιβάν.\nΖαϊρης Γιώργος 11 Φεβρουαρίου 2014 - 11:07 μ.μ.\nΦίλε Στέργιο: αν έχεις προσέξει και χθες μάλιστα πιο πρόσφατα, κάνω κριτική στον Στέφενς. Αλλά δεν μπορώ να αποδεχθώ ότι υπάρχουν ΠΑΟΚτσήδες που παρακαλούν η ομάδα να χάσει για να γυρίσει ο Σάντος τον οποίο ΕΚΤΙΜΩ. Δεν είναι θέμα προσωπολατρείας. Έδωσες χρόνο στον Χάβο, στον Δώνη και πάει λέγοντας. Γιατί να μην δώσεις στον Στέφενς ΠΟΥ ΝΑΙ ΕΧΕΙ ΕΥΘΥΝΕΣ ΚΑΙ ΜΑΙΣΤΑ ΜΕΓΑΛΕΣ. Αλλά πιστεύω πως τον πραγματικό ΠΑΟΚ θα τον δούμε του χρόνου. Αν πάρουμε το κύπελλο και περάσουμε στα προκριματικά του CL, δε θα είναι επιτυχία;\nMIKE PTOLEMAIDA 11 Φεβρουαρίου 2014 - 11:32 μ.μ.\nΟ ΣΤΕΦΕΝΣ ΕΙΝΑΙ ΠΟΛΥ ΚΑΛΟΣ ΠΡΟΠΟΝΗΤΗΣ ΜΟΝΟ ΕΜΕΙΣ ΜΠΟΡΟΥΜΕ ΝΑ ΑΠΑΞΙΩΣΟΥΜΕ ΠΡΟΠΟΝΗΤΗ ΠΟΥ ΠΗΡΕ ΕΥΡΩΠΑΙΚΟ .....ΜΠΡΑΒΟ ΙΒΑΝ ΣΩΣΤΗ ΚΙΝΗΣΗ.....ΣΥΜΦΩΝΩ ΑΠΟΛΥΤΑ ΜΕ ΤΟΝ ΓΙΩΡΓΟ Ο ΣΤΕΦΕΝΣ ΚΡΙΝΕΤΕ ΤΟΥ ΧΡΟΝΟΥ\nΑνώνυμος 12 Φεβρουαρίου 2014 - 12:31 π.μ.\nΕγω πιστευω οτι ξεκαθαρα υπαρχει μια κλικα μεσα στην ομαδα που επηρεαζει το κλιμα στα αποδυτηρια και αποπροσανατολιζει και τους ξενους.


Το ημερολόγιο ενός αριστερού μικροαστού | πιτσιρίκος\nΤο ημερολόγιο ενός αριστερού μικροαστού\n8 Μάι, ’22 8:31 ΜΜ\nΗμερολόγια κρατούν, κατά κανόνα, οι γέροι, οι επαγγελματίες συγγραφείς και τα ρομαντικά κορίτσια.\nΕίναι οι πατημασιές που αφήνουν στο πέρασμά τους όσοι γράφουν ή περιγράφουν την καθημερινότητα που βιώνουν.\nΤα ημερολόγια των κοριτσιών είναι συνήθως αδιάφορα, αφού κανέναν, εκτός των εραστών ή ερωτικών συντρόφων που επιθυμούν σφόδρα να διαβάσουν, κρυφίως, τι σκέφτεται η φίλη τους για αυτούς, δεν ενδιαφέρουν οι προσωπικές εξομολογήσεις ενός άγνωστου κοριτσιού.\nΚαι όσο για τα ημερολόγια των συγγραφέων, αυτά είναι μετά θάνατον εκδοτικές επιμέλειες από κληρονόμους που επιχειρούν να ωραιοποιήσουν τον βίο του συγγραφέα και να αποκομίσουν, ει δυνατόν, και κάποιο οικονομικό όφελος από τα σχετικά δικαιώματα.\nΤων γέρων, όμως; Α, αυτά ενδιαφέρουν τα παιδιά ή τις χήρες, που -μετά θάνατον- βρίσκουν, καταχωνιασμένα σε συρτάρια, τα χειρόγραφα του μακαρίτη και νοσταλγούν ή βρίζουν, ανάλογα με τα γραφόμενα μέσα στις σελίδες των ημερολογίων.\n«Γιαγιά, το ήξερες ότι ο παππούς είχε γκόμενα την κυρία Μαρία, από το απέναντι διαμέρισμα» λέει ο εγγονός – ο οποίος ξέθαψε το ημερολόγια από κάποια αποθήκη με εργαλεία-, γελώντας μεν ο ίδιος για τα κατορθώματα του παππού, αγνοώντας όμως ότι, είτε μπορεί να φέρει στην θύμηση της γιαγιάς τις περιπέτειες του άπιστου συζύγου της, είτε να φέρει σε γνώση της γιαγιάς άγνωστες ερωτικές λεπτομέρειες του βίου του μακαρίτη συζύγου της.\n«Άσ’ τα, μη μου τα θυμίζεις αυτά τώρα» απαντάει η χήρα, εάν με τα χρόνια είχε συγχωρήσει τον παππού ή είχε αποδεχθεί σαν αναπόφευκτη πραγματικότητα την εξωσυζυγική συμπεριφορά του.\nΟ αποθανών μεν δεδικαίωται, δηλαδή στερείται της δυνατότητας να πράξει άλλες αμαρτίες και όχι ότι του δίνουμε συγχωροχάρτι για όσα έκανε, αλλά οι ζώντες, όταν μαθαίνουν άγνωστες πτυχές από τον βίο του εκλιπόντα, δεν το έχουν σε τίποτα να αρχίσουν να τον βρίζουν και να εύχονται να μη λειώσει το αμαρτωλό κορμί του.\nΤων γέρων, λοιπόν, τα ημερολόγια είναι αυτά που ενδιαφέρουν. Και αξίζει να τα γράφουν, όταν το σώμα τους θυμάται αυτά που έζησαν και το μυαλό τους αυτά που πίστευε η ψυχή τους.\n«Γυναίκα θα πεθάνω και δεν θα έχω αφήσει τίποτα στα παιδιά που να τους θυμίζει ότι είχαν πατέρα με προοδευτικές ιδέες. Ξέρεις, σκέφτομαι να φτιάξω ένα ημερολόγιο με τα γεγονότα που σημάδεψαν την καθημερινότητα ενός αριστερού ανθρώπου» είπα στη σύζυγο μου, σε μια στιγμή ηλικιακής κρίσης. Αυτές που συνήθως περνάνε οι άντρες που έχουν πατήσει, γερά πια, τα πενήντα.\n-Ποια γεγονότα, μωρέ ψωνισμένε, μου απάντησε. Πήγες ποτέ σου εξορία, πήρες μέρος σε καμία αντίσταση, άφησες ποτέ την θέση σου για να κατέβεις σε απεργία;\n-Το ξέρω, γυναίκα. Είμαστε άτυχοι, εμείς οι αριστεροί της γενιάς μου. Πού να βρεθεί εξορία από την μεταπολίτευση και μετά; Κατοχή από ξένους, στρατιωτική εννοώ, όχι οικονομική ή πολιτική, δεν είχαμε για να κάνουμε αντίσταση. Η μόνη αντίσταση που μας έμεινε να κάνουμε, ήτανε απέναντι στην επέλαση αυτού του οργουελικού νεοφιλελευθερισμού που ήθελε να ελέγξει την σκέψη και τις ιδέες μας. Και οι ιδέες μας αντιστάθηκαν, γυναίκα. Ξέρεις, μπορεί να μην άφησα ποτέ την θέση μου για να κατέβω σε απεργία, αλλά εκείνο που σίγουρα δεν άφησα είναι τις αριστερές θέσεις μου. Ξέρεις, λοιπόν, τι είμαι; Είμαι ένας σκεπτόμενος ανένταχτος αριστερός. Και έχω χρέος να αφήσω κάτι για τις επόμενες γενιές.\n-Να σου πω εγώ τι είσαι για να μη με ζαλίζεις, αγάπη μου; Ένας μικροαστός υπάλληλος είσαι, που, όταν με το καλό -τρόπος του λέγειν- πεθάνεις, θα έχει περάσει αθέατος. Και στα κείμενά σου, μέσα από φάρσες γεγονότων ασήμαντων προσώπων αναδύεται η έμφυτη ροπή σου για την απενοχοποίηση της συμπεριφοράς των μικροαστών.\n«Κάνεις λάθος» της απάντησα. Οι μικροαστοί είναι οι cheerleaders του αδυσώπητου αγώνα της εργατικής τάξης απέναντι στην ολιγαρχία του πλούτου. Αλλά, αν εσύ δεν μπορείς να καταλάβεις την επαναστατική δυναμική που κρύβεται στη ροή των κειμένων μου και την ζύμωση που επιχειρείται για την μετάλλαξη του κοινωνικού συνόλου των μικροαστών σε επαναστατική μάζα, δεν φταίω εγώ. Σε λίγο θα με πεις και νοικοκυραίο.\nΜε βαριότανε φαίνεται και, για να κλείσει την κουβέντα, μου απάντησε:\n-Εντάξει, είσαι επαναστάτης. Μπορείς τώρα, σε παρακαλώ, να με βοηθήσεις να αλλάξω μια λάμπα στην βεράντα.\n-Γυναίκα, είσαι στα καλά σου; Οι επαναστάτες δεν αλλάζουν λάμπες.\nΚάνοντας, λοιπόν, χρήση του εξυπνακισμού που διακρίνει τις ασήμαντες στιγμές της συζυγικής μας επικοινωνίας -και οι οποίες με απαλλάσσουν, φυσικά, από την ευθύνη εκτέλεσης ανιαρών καθηκόντων- άφησα την σύζυγό μου να πάει να κάνει μόνη της τις δουλειές που κάνουν συνήθως οι άλλοι σύζυγοι και εγώ ξεκίνησα να γράφω το ημερολόγιο σε μικρά, άτακτα αναφορικά με τον χρόνο του συμβάντος, αποσπάσματα.\nΚρυφακουστής μιας ανάρμοστης σχέσης\nΣτο Πανόραμα της Θεσσαλονίκης. Μάης μήνας, σούρουπο, τρία χρόνια πριν.\nΣτο διπλανό μπαλκόνι του δωματίου μου, ένας άντρας και μια γυναίκα -εκείνος κοντά σαρανταπέντε, κάπου στα σαράντα εκείνη- βγαίνουν και κάθονται να καπνίσουν. Ο καθένας τους φοράει το λευκό μπουρνούζι του ξενοδοχείου, το οποίο δεν αποκλείεται να πήραν μαζί τους στη βαλίτσα φεύγοντας.\nΟι ερωτικές φωνές που με ένταση διαπερνούσαν προηγουμένως τους τοίχους του δωματίου μου, δεν άφηναν καμία αμφιβολία ότι ο έρωτας που είχε προηγηθεί θα πρέπει να ήταν συγκλονιστικός.\nΘα ήμουν αδιάκριτος αν έβγαινα και εγώ τάχα μου έξω -αυτό που κάνουν συνήθως οι περίεργοι – για να δω τα πρόσωπά τους. Μπορούσα, όμως, να ακούσω τι λένε.\nΣτον πειρασμό της κρυφακοής δεν αντιστάθηκα και αυτό με βοήθησε -δίκην αφανούς μάρτυρα- να μεταφέρω σχεδόν αυτούσιο τον μεταξύ τους επακόλουθο διάλογο.\nΕκείνη (με νάζι): Όχι, ρε γαμώτο, δεν έπρεπε να το κάνουμε Είσαι και παντρεμένος.\nΕκείνος (αδιάφορα): Μα, και εσύ είσαι.\nΕκείνη (τάχα μου νευριασμένη): Άσε με, εμένα. Εγώ δεν τα πάω καλά με τον άντρα μου. Εσύ, όμως; Γιατί το έκανες αυτό στη γυναίκα σου; Αισθάνομαι τύψεις, γιατί αυτό που έκανα δεν είναι σωστό.\nΕκείνος (παίρνοντας προηγουμένως βαθιά ρουφηξιά από το τσιγάρο του): Μα μαζί το κάναμε, ρε Μάνια.\nΕκείνη (με αυξημένης έντασης θηλυκότητας χροιά της φωνής της): Όχι, δεν εννοώ αυτό. Να τώρα, θα θέλω να ξαναβρεθούμε. Αλλά, δεν πρέπει. Μου το υπόσχεσαι;\nΕκείνος (Την έγραφε στα @ρχίδια του, και με το δίκιο του, γιατί δεν τον άφηνε να χαλαρώσει): Τι να σου υποσχεθώ;\nΕκείνη: Ότι δεν θα ξαναβρεθούμε.\nΕκείνος (Για να σταματήσει να τον ζαλίζει με μ@λακίες): Καλά, σου το υπόσχομαι.\nΕπικρατεί σιωπή. Μια από τις πλαστικές καρέκλες του γύφτου, αυτές που εξοπλίζουν την εξωτερική επίπλωση των δωματίων του ξενοδοχείου, φαίνεται να μετακινείται. Ο άντρας -αυτός είναι, το κατάλαβα από τις άγαρμπες κινήσεις του- πρέπει να σηκώθηκε και να επέστρεψε μέσα στο δωμάτιο.\nΑκούγεται σε λίγο καζανάκι. Προφανώς, ο άνθρωπος πήγε για την ανάγκη του. Επιστρέφει, πρέπει να τεντώθηκε με τα χέρια σε διάσταση- τεκμαίρεται από επιφώνημα ανακούφισης – και της λέει: «Γαμάτο ηλιοβασίλεμα, έτσι Μάνια;»\nΕκείνη (Αγνοεί την ρομαντική διάθεση του συντρόφου της και επιμένει να χαριεντίζεται): Ρε γαμώτο, γιατί το κάναμε;\nΕκείνος (Λογικά, πρέπει να του έχει σπάσει τα @ρχίδια, αλλά αυτή την φορά δείχνει να της απαντάει στα σοβαρά): Ήταν το πεπρωμένο μας, Μάνια. Τι να πω; Μήπως και εγώ αισθάνομαι καλά; Τι νομίζεις; Δεν αισθάνομαι τύψεις για αυτό που έκανα κρυφά από την γυναίκα μου;\nΕκείνη (Αγανακτισμένη, πως αλλάζει, ρε πoύστη μου, διάθεση από τη μία στιγμή στην άλλη η γυναίκα): Α, έτσι, ε! Όταν με γαμoύσες, ρε μ@λάκα, δεν αισθανόσουνα τύψεις; Τώρα που τελείωσες, σε πιάσανε;\nΟ άντρας δεν απαντάει, η καρέκλα του, από το σύρσιμό της στο δάπεδο, θα πρέπει να μετακινήθηκε προς τη μεριά της. Για λίγα λεπτά δεν ακούγεται τίποτα, μέχρι που ακούω την Μάνια, να του λέει με τρυφερή φωνή: «Και είσαι και αριστερός, ανάθεμα σε»\nΤην Μάνια και τον φίλο τους δεν τους συνάντησα, για να έχω την εικόνα δύο άγνωστων σε μένα παραβατών της οικογενειακής πίστης.\nΓια κάποιο, αδιευκρίνιστο, λόγο την γεμάτη θηλυκότητα φωνή της Μάνιας, δεν μπόρεσα να την ξεχάσω.\nΌλο εκείνο το βράδυ σκεφτόμουνα, πώς θα μπορούσε να κοιμάται μόνη μια τέτοια γυναίκα.\nΠερίμενα να την ακούσω και πάλι να μιλάει. Σαν τον Κρυφακουστή του Ιβάν Γκολ:\n«Κρυφακουστής του ύπνου σου\nΤο ζώο της αγωνίας σκίζεται απ’ τις λόχμες σου\nΜετράω τους σφυγμούς του χρόνου μου»\n(Απόσπασμα από «Το ημερολόγιο ενός αριστερού μικροαστού»)\n(Αγαπητέ φίλε, τα ημερολόγια και οι αλληλογραφίες των ανθρώπων έχουν μεγάλο ενδιαφέρον, από την άποψη ότι αποδεικνύουν το πόσο μοιάζουν οι άνθρωποι, διάσημοι ή μη. Ξέρουμε από τις επιστολές του Σεφέρη στη Μαρώ πως, μεταξύ άλλων, της είχε γράψει «Είμαι ελεεινά καυλωμένoς, χρυσό, και δε σκέπτομαι τίποτε άλλο παρά πώς να σε γ@μήσω ατέλειωτα μια ολόκληρη νύχτα. Και δεν μπορώ να σου γράψω αλλιώς». Καυλώνoυν και οι νομπελίστες. Περιμένουμε με αγωνία τη συνέχεια του ημερολογίου. Να είσαι καλά. Την αγάπη μου.)\nNext story Κακό και το εμβόλιο της Johnson & Johnson, λένε τώρα στις ΗΠΑ – Καλό είναι μόνο της Pfizer\nPrevious story Η Σοφία, η Μελίνα και ο πιτσιρίκος είναι ευτυχισμένα παιδιά


Η ανάρτηση της Σίας Κοσιώνη λίγο πριν την επιστροφή της στον ΣΚΑΙ - News - Youweekly\nNews 25.08.2020 13:46\nΣε λίγες ημέρες ξανά στις τηλεοπτικές μας οθόνες μέσα από την συχνότητα του ΣΚΑΙ, επιστρέφει η Σία Κοσιώνη με το κεντρικό δελτίο ειδήσεων. Ωστόσο, πριν την πρεμιέρα της έκανε μια άκρως καλοκαιρινή ανάρτηση.\nΗ παρουσιάστρια απολαμβάνει κάθε λεπτό από τις τελευταίες ημέρες των καλοκαιρινών της διακοπών με την οικογένεια της, καθώς, από Δευτέρα θα έχει ένα αυξημένο επαγγελματικό πρόγραμμα.\nΜέχρι λοιπόν να επιστρέψει στο κανάλι, η Σία Κοσιώνη κάνει τις βουτιές της στην θάλασσα με τον γιο της. Στον προσωπικό της λογαριασμό στο Instagram χθες, μοιράστηκε με τους διαδικτυακούς της φίλους μια από τις πιο καλοκαιρινές της φωτογραφίες.\nΣτην δημοσιότητα να σημειώσουμε πως είχε έρθει και μια φωτογραφία από τις πρώτες βουτιές της Σίας Κοσιώνη στην θάλασσα με τον Κώστα Μπακογιάννη.\nΑνακοινώθηκαν τα ευχάριστα νέα που περίμεναν όλοι οι τηλεθεατές, για την Σία Κοσιώνη. Η παρουσιάστρια του κεντρικού δελτίου ειδήσεων του ΣΚΑΙ, επιστρέφει και πάλι στις τηλεοπτικές μας οθόνες και το Vanda's blog του Youweekly.gr σας έχει όλες τις λεπτομέρειες.\nΈχοντας κάνει ένα break, από τις επαγγελματικές της υποχρεώσεις, απολαμβάνει τις καλοκαιρινές της διακοπές με την οικογένεια της στην όμορφη Κρήτη, τόπο καταγωγής του συζύγου της, Κώστα Μπακογιάννη.\nΚατά διαστήματα έβγαιναν στην δημοσιότητα φωτογραφίες από το πως περνάει τις ημέρες της στο νησί η Σία Κοσιώνη, η οποία έδειχνε πιο ανανεωμένη και χαλαρή από ποτέ.\nΜάλιστα, πριν από λίγες ημέρες, ο φωτογραφικός μας φακός, αποκλειστικά την είχε απαθανατίσει σε γνωστή παραλία των Χανίων να κάνει τις βουτιές της στη θάλασσα με τον γιο της, αλλά και να απολαμβάνει τον ήλιο μαζί με την πεθερά της, Ντόρα Μπακογιάννη.\nΟι εξελίξεις για την Σία Κοσιώνη στον ΣΚΑΙ\nΣύμφωνα με πληροφορίες μέσα στο κανάλι, η Σία Κοσιώνη επιστρέφει και πάλι στις οθόνες μας μέσα από την συχνότητα του ΣΚΑΙ με το κεντρικό δελτίο ειδήσεων, στις 31 Αυγούστου, μαζί με σχεδόν όλα τα προγράμματα του σταθμού που βγαίνουν στον αέρα για τη νέα τηλεοπτική σεζόν.\nΣύμφωνα με πληροφορίες του Vanda's blog και του Youweekly.gr, οι ιθύνοντες του ΣΚΑΙ είναι πολύ ικανοποιημένοι με την πορεία του δελτίου και τα νούμερα τηλεθέασης, ενώ η συνεργασία τους με την παρουσιάστρια είναι άψογη, για αυτό και την εμπιστεύονται για την καθημερινή ενημέρωση των τηλεθεατών.\nΝα σημειώσω, πως εξελίξεις στον ΣΚΑΙ έχουμε και για τον Σπύρο Παπαδόπουλο, ο οποίος επιστρέφει και εκείνος με την εκπομπή «Στην υγειά μας ρε παιδιά» μέσα από την συχνότητα του Φαλήρου. Δείτε εδώ όλες τις λεπτομέρειες.\nΤρυφερές στιγμές για την Σία Κοσιώνη - Η φωτογραφία που συγκίνησε


Η εταιρεία Noulikas Urban - Noulikas Urban\nΗ ΕΤΑΙΡΕΙΑ NOULIKAS URBAN\nΗ εταιρεία μας στεγάζεται σε ιδιόκτητες εγκαταστάσεις 2.000 τ.μ. από το 2003. Όλα τα τμήματα που απαρτίζουν τα δύο brand [Monte Noulikas & Noulikas Urban] συστεγάζονται στις ίδιες εγκαταστάσεις ώστε μέσω της άμεσης και αρμονικής συνεργασίας να μπορούν αν προσφέρουν άμεσα λύσεις στις ανάγκες των πελατών μας έχοντας πάντα ως γνώμονα τις 3 βασικές καταστατικές αρχές:\n1. παροχή υπηρεσιών υψηλής προστιθέμενης αξίας προς τους πελάτες μας σε συνδυασμό με ένα\n2. ασφαλές εργασιακό περιβάλλον για τους εργαζόμενους μας αλλά και την\n3. βιώσιμη φιλοπεριβαλλοντική ανάπτυξη.\nΗ εταιρεία Υιοί Νουλίκα Ο.Ε. ιδρύθηκε το 1990. Όλα αυτά τα χρόνια της παρουσίας της στην ελληνική αγορά έχει καταγράψει μια επιτυχημένη και ανοδική πορεία στους τομείς δραστηριότητας της, καθώς επιδεικνύει ιδιαίτερη φροντίδα και σοβαρότητα στην επιλογή, το σχεδιασμό και την εκτέλεση όλων των project που αναλαμβάνει.\nΟ Νίκος Νουλίκας, έχοντας διαγράψει μία επιτυχημένη πορεία σε διάφορους επιχειρηματικούς κλάδους ιδρύει την εταιρεία Υιοί Ν. Νουλίκα Ο.Ε. με κύριο αντικείμενο την εγκατάσταση χιονοδρομικών αναβατήρων και γενικότερα την προμήθεια και εγκατάσταση εξοπλισμού χιονοδρομικών κέντρων.\nΗ εταιρεία διαγράφει μία εξαιρετική αναπτυξιακή πορεία υλοποιώντας μεγάλα έργα σε όλη την Ελλάδα. Η γκάμα των προϊόντων της εταιρείας εμπλουτίζεται ώστε να παρέχει ένα ολοκληρωμένο πακέτο στους πελάτες. Οι προμηθευτές που επιλέγονται είναι πάντα οι κορυφαίοι στον κλάδο τους ανά τον κόσμο.\nΕγκαινιάζονται οι νέες υπερσύγχρονες ιδιόκτητες εγκαταστάσεις 2.000 τ.μ. στις οποίες στεγάζονται, συγκεντρωμένα πλέον, όλα τα τμήματα της εταιρείας [πωλήσεις, τεχνική υποστήριξη, ανταλλακτικά και το τμήμα μελετών] ώστε να ανταποκρινόμαστε άμεσα και αποτελεσματικά στις εξελισσόμενες απαιτήσεις των πελατών μας.\nΈχοντας ως κύριο μέλημα την ικανοποίηση των πελατών μας και την παροχή υψηλού επιπέδου υπηρεσιών, τόσο πριν όσο και μετά την πώληση, η εταιρεία προσλαμβάνει και εκπαιδεύει συνεχώς νέο επιστημονικό και τεχνικό προσωπικό. Παράλληλα μεταφερόμαστε σε νέες μεγαλύτερες εγκαταστάσεις για να ικανοποιήσουμε τις αυξανόμενες ανάγκες των επιχειρησιακών δραστηριοτήτων.\nΤα ηνία της επιχείρησης μεταφέρονται στη νέα γενιά επιχειρηματιών. Ο Γιώργος και ο Αλέξανδρος Νουλίκας αναλαμβάνουν την διοίκηση και οικονομική διαχείριση της εταιρείας.\nΗ Υιοί Ν. Νουλίκα Ο.Ε. εισέρχεται δυναμικά στο χώρο του Facility Management. Η εταιρεία αξιοποιώντας την πολυετή εμπειρία των στελεχών της αναλαμβάνει την λειτουργία, διοικητική υποστήριξη και συντήρηση χιονοδρομικών κέντρων. Μεταξύ αυτών είναι τα χιονοδρομικά κέντρα Παρνασσού, Βόρα, 3-5 Πηγαδιών και Σελίου.\nΔημιουργήσαμε ένα νέο brand, το Noulikas Urban το οποίο προσφέρει λύσεις για τις ανάγκες θερινής και χειμερινής συντήρησης των δρόμων, τις ανάγκες της πολιτικής προστασίας, την συντήρηση πρασίνου και την καθαριότητα. Επιλέξαμε και προσφέρουμε στην Ελληνική αγορά τις πιο σύγχρονες και καινοτόμες λύσεις.\nΠροσαρμοσμένη για αρχάριους και έμπειρους χειριστές\nΟι προκλήσεις σας είναι το πάθος μας. Επωφεληθείτε από την πολυετή μας εμπειρία και επενδύστε στους χειριστές σας για να βελτιώσετε την ποιότητα των υπηρεσιών που επιτελούν. Με τις στοχευμένες εκπαιδευτικές μεθόδους τόσο στη θεωρία όσο και την πρακτική μεταλαμπαδεύουμε τις γνώσεις μας στους χειριστές σας κατά τη διάρκεια εξατομικευμένων σεμιναρίων. Η εκπαίδευση είναι προσαρμοσμένη πλήρως στις προτεραιότητές σας - ανεξάρτητα από το όχημα ή το μηχάνημα και πραγματοποιείται στις εγκαταστάσεις σας, με τα δικά σας οχήματα.\nΗ ομάδα εκπαίδευσης μας έχει πολυετή εμπειρία σε όλα τα μηχανήματα τα οποία προμηθεύουμε και αποτελείται σε μεγάλο βαθμό από τους τεχνικούς οι οποίοι είναι υπεύθυνοι για την επισκευή και συντήρηση των μηχανημάτων και έτσι μπορούν να προσφέρουν ευρύτερο πεδίο γνώσεων στους χειριστές σας.\nΗ εταιρεία μας έχει τρεις βασικές καταστατικές αρχές: Την παροχή υπηρεσιών υψηλής προστιθέμενης αξίας προς τους πελάτες μας σε συνδυασμό με ένα ασφαλές εργασιακό περιβάλλον για τους εργαζόμενους μας αλλά και την βιώσιμη φιλοπεριβαλλοντική ανάπτυξη.\nΈχοντας τις αρχές αυτές ως γνώμονα εφαρμόζουμε τα αντίστοιχα συστήματα ποιότητας σύμφωνα με τα διεθνή πρότυπα ISO 9001:2015, OHSAS 18001:2007 και ISO 14001:2015.


milastone προφίλ | Girlscam.ru\n21, Δίδυμοι, Colombia, Antioquia\nΤελευταία Είσοδος: 28/09/2019 8:32:29 μ.μ.\nΚάνοντας κλικ στο κουμπί, ανεβάζεις την milastone στην πρώτη θέση στην κεντρική σελίδα για 60 δευτερόλεπτα. Κατά τη διάρκεια αυτή, το δωμάτιο συζητήσεων του μοντέλου θα γίνει πολύ πιο εμφανές και απίστευτα δημοφιλές! Μια ειδοποίηση σχετικά με την ενέργειά σου θα κάνει την εμφάνισή της στη συζήτηση, που θα είναι ορατή στο μοντέλο και στους υπόλοιπους χρήστες της συζήτησης. Η milastone σίγουρα θα εκτιμήσει την κίνησή σου αυτή και θα είναι ιδιαίτερα υποχρεωμένη σε εσένα!\nΣημαντικές λεπτομέρειες του/της milastone\nΏρες εργασίας του/της milastone\nmilastone Λίστα Επιθυμιών


Στέφανος Τσιτσιπάς: Δεν είμαι κατά του εμβολίου, για μένα δεν έχει δοκιμαστεί αρκετά - neafarsala.gr\nΣτέφανος Τσιτσιπάς: Δεν είμαι κατά του εμβολίου, για μένα δεν έχει δοκιμαστεί αρκετά\nΠέμπτη, 19 Αυγούστου 2021 10:39\nΜετά τον σάλο που προκάλεσε η δήλωση για τον μη εμβολιασμό του, ο Στέφανος Τσιτσιπάς αναφέρθηκε στο ζήτημα, δίνοντας κάποιες διευκρινήσεις, στη συνέντευξη Τύπου μετά την αναμέτρηση με τον Κόρντα.\nΕιδικότερα, ο Έλληνας τενίστας ρωτήθηκε σχετικά με τη δήλωσή του ότι δεν θα κάνει το εμβόλιο αν δεν είναι υποχρεωτικό, λέγοντας πως δεν είναι κατά του εμβολιασμού, αλλά αισθάνεται πως το εμβόλιο δεν έχει δοκιμαστεί αρκετά.\n«Είμαι νεαρός, είμαι στην κατηγορία κάτω των 25 ετών. Για μένα το εμβόλιο δεν έχει δοκιμαστεί αρκετά, είναι καινούργιο. Έχει κάποιες παρενέργειες, ξέρω προσωπικά κάποιους ανθρώπους που τις είχαν.\nΔεν είμαι κατά, αυτό να το ξεκαθαρίσω, απλώς δεν βλέπω λόγο για κάποιον στη δική μου ηλικιακή κατηγορία να χρειαστεί να εμβολιαστεί. Νομίζω ότι το concept ήταν να δοθεί στους μεγαλύτερους ηλικιακά, αν δεν κάνω λάθος» είπε αρχικά και συνέχισε φανερά ενοχλημένος, σύμφωνα με το gazzetta.gr:\n«Δεν είναι κάτι για το οποίο ξέρουμε πάρα πολλά πράγματα και μέχρι στιγμής δεν μας έχει δοθεί ως υποχρεωτικό. Οπότε δεν υπάρχει λόγος. Δεν είπα κάτι περίεργο. Ο καθένας έχει τη δική του άποψη. Αν είναι να το παίζουμε διπλωμάτες και να μην μπορούμε να εκφράσουμε τις απόψεις μας για κάτι συγκεκριμένο, ποιος ο λόγος να κάνουμε αυτές τις συνεντεύξεις;».\nΣτέφανος Τσιτσιπάς: «Καλό είναι να το περάσουμε για να χτίσουμε ανοσία»\nΣτη συνέχεια ο Τσιτσιπάς επέμεινε στην άποψή του.\n«Ο καθένας έχει δικαίωμα να κάνει ό,τι πιστεύει ότι είναι σωστό. Δεν μπορεί κάποιος να πάει με ένα εμβόλιο και να σε υποχρεώσει να το κάνεις. Ο καθένας έχει το δικαίωμα να αποφασίσει τι θέλει να κάνει.\nΑν θέλεις να προστατευτείς με το εμβόλιο, δικό σου πρόβλημα, πήγαινε και κάνε το. Για εμάς τους νέους πιστεύω ότι είναι καλό να περάσουμε τον ιό, γιατί θα χτίσουμε ανοσία. Δεν το βλέπω σαν κάτι κακό. Όπως είπα, δεν είναι υποχρεωτικό, ο καθένας έχει την ελευθερία να αποφασίσει για τον εαυτό του τι είναι σωστό και τι δεν είναι.\nΚάποια στιγμή θα πρέπει να το κάνουμε όλοι, δεν λέω το αντίθετο. Θα έρθει η στιγμή που δεν θα μας δοθούν πολλές επιλογές, αλλά μέχρι τότε θέλω να δω μια καλύτερη εκδοχή του εμβολίου που να μας παρέχει πιο πολλά συν, παρά πλην» κατέληξε το Νο3 της παγκόσμιας κατάταξης.


Novartis: Η ώρα των “Σαράφη” και “Κελέση” - Καταθέτουν εξ αποστάσεως στην προκαταρκτική | Anatropi News\nYou are at:Home»Πολιτική»Novartis: Η ώρα των “Σαράφη” και “Κελέση” – Καταθέτουν εξ αποστάσεως στην προκαταρκτική\nNovartis: Η ώρα των “Σαράφη” και “Κελέση” – Καταθέτουν εξ αποστάσεως στην προκαταρκτική\nΟ Άρειος Πάγος δικαιώνοντας τη μυστικότητα των μαρτύρων δημοσίου συμφέροντος έδωσε τη δυνατότητα στους μάρτυρες να επιλέξουν τον τρόπο με τον οποίο επιθυμούν να καταθέσουν.\nΈτσι, κλιμάκιο της επιτροπής- αυτή τη φορά θα συμμετέχει και ο ΣΥΡΙΖΑ- θα περάσει την πύλη της ΓΑΔΑ στις 4 το απόγευμα προκειμένου να εξετάσει τον «Σαράφη». Ωστόσο, σε αντίθεση με την προηγούμενη βδομάδα, δεν θα ανέβει στον 14ο όροφο της Γενικής Αστυνομικής Διεύθυνσης αλλά θα μείνει μερικούς ορόφους πιο κάτω καθώς η κατάθεση δεν θα γίνει δια ζώσης. Και αυτό γιατί οι μάρτυρες ήδη έχουν γνωστοποιήσει την πρόθεσή τους, να εξεταστούν με ηλεκτρονικά μέσα και τη χρήση μηχανήματος που θα αλλοιώνει τη φωνή τους (σε ειδικά διαμορφωμένη αίθουσα). Λίγες ώρες αργότερα πάντως (στις 20:30) σειρά θα πάρει η «Κελέση» η οποία εμφανίστηκε και αυτή στην αστυνομία ενημερώνοντας για τη πρόθεσή της να εξεταστεί.\nΤο γεγονός, ωστόσο, ότι οι καταθέσεις δεν θα δοθούν δια ζώσης και οι μάρτυρες δεν θα έχουν εμφανή τα χαρακτηριστικά τους ούτε θα είναι γνωστή η πραγματική τους ταυτότητα ήδη έχει μεταβάλει τις προθέσεις των κομμάτων. ΚΚΕ και Ελ. Λύση εμφανίζονται απρόθυμοι να συμμετάσχουν στην εξέταση, καθώς δεν πληρούνται οι προϋποθέσεις-κατάθεση χωρίς κουκούλα- που είχαν θέσει από την αρχή.\nΗ απάντηση του Α. Πάγου και ο προγραμματισμός\nΣε κάθε περίπτωση η επιτροπή θα κάνει μια συνεδρίαση νωρίτερα σήμερα (11:00) το πρωί προκειμένου να γίνει μια πρώτη αποτίμηση των όσων συνέβησαν και να καθορίσει τις λεπτομέρειες της διαδικασίας.\nΥπάρχουν βέβαια και εκκρεμότητες που αφορούν στην απάντηση του Αρείου Πάγου- αναμένεται σήμερα- σε δύο άλλα ερωτήματα που είχαν τεθεί:\nΗ αποστολή από την Εισαγγελία διαφθοράς όλων των εγγράφων που περιλαμβάνονται στην δικογραφία της Novartis στην προανακριτική. Η Ελ. Τουλουπάκη όντως έστειλε την Παρασκευή CD με υλικό, ωστόσο σύμφωνα με πληροφορίες, δεν υπάρχουν έγγραφα που η επιτροπή κρίνει αναγκαία για τη συνέχιση της έρευνάς της. Στο πλαίσιο αυτό δεν αποκλείεται να υπάρξει και κάποια αντίδραση για τους χειρισμούς τής κ. Τουλουπάκη.\nΗ επανεξέταση του καθεστώτος των προστατευόμενων μαρτύρων.\nΑπό κει και πέρα η επιτροπή θα πρέπει να επαναπροσδιορίσει την σειρά των μαρτύρων που θα κληθούν να καταθέσουν σε αυτή. Πριν από την εμφάνιση των «Σαράφη» και «Κελέση» υπήρχε η σκέψη να προχωρήσει κανονικά ο κατάλογος και να τεθεί εκ νέου το ζήτημα των προστατευόμενων σε δεύτερο χρόνο. Δεν είναι ακόμα σαφές αν θα υπάρξει επιμονή σε αυτό αν και όλες οι ενδείξεις λένε ότι η εξέταση των μαρτύρων θα ολοκληρωθούν κανονικά σήμερα.\nΤην Τρίτη πάντως έχει προγραμματιστεί να καταθέσει ο Δημήτρης Τζανακόπουλος, την Τετάρτη, ο επιχειρηματίας, Σ. Μιωνή, ενώ σύμφωνα με τον αρχικό προγραμματισμό την Πέμπτη θα κληθεί η κ. Τουλουπάκη. Στο μεσοδιάστημα βέβαια, υπάρχει και η εκκρεμότητα του Παύλου Πολάκη, ο οποίος, σύμφωνα με πληροφορίες, είχε ζητήσει από την επιτροπή να επικοινωνήσει μαζί του τη τρέχουσα εβδομάδα για τον καθορισμό της εξέτασης. Άλλωστε, λόγω της πίεσης του χρόνου (17 Μαρτίου πρέπει να ξεκινήσει η συγγραφή του πορίσματος) οι εργασίες της επιτροπής πρέπει να επισπευσθούν.\nΥπενθυμίζεται πως εντός των επόμενων ημερών θα αποσταλεί από τον πρόεδρο της Βουλής, Κωνσταντίνο Τασούλα και η απάντηση στο ερώτημα του πώς πρέπει να γίνει η διεύρυνση του κατηγορητηρίου για τον Δημ. Παπαγγελόπουλο. Μέχρι και πριν από λίγη 24ωρα ωστόσο δεν ήταν σαφές αν η διεύρυνση αυτή θα αφορά σε αδικήματα.\nPrevious ArticleΔιάσκεψη στο ΥΠΕΞ για την ευρωπαϊκή προοπτική των Δυτ. Βαλκανίων\nNext Article ΣΥΡΙΖΑ: Αφήστε τη δικαιοσύνη να διερευνήσει το σκάνδαλο Novartis


Omega Block φέρνει δραστική αλλαγή του καιρού — CYPRUS WEATHER\nOmega Block φέρνει δραστική αλλαγή του καιρού\n16/05/2017 8:10 am\nΣχετικά θερμές αέριες μάζες επηρεάζουν παροδικά την περιοχή.\nΣήμερα ο καιρός θα είναι ηλιόλουστος. Οι άνεμοι θα πνέουν βορειοανατολικοί έως νοτιοανατολικοί αρχικά ασθενείς 2 έως 3 μποφόρ, αλλά σύντομα θα ενισχυθούν σε 3 έως 4 μποφόρ. Η θερμοκρασία θα ανέλθει στους 31 βαθμούς στο εσωτερικό, 28 έως 29 βαθμούς στα δυτικά και νότια παράλια, 27 έως 28 βαθμούς στα βόρεια και ανατολικά παράλια και 19 βαθμούς στη Χιονίστρα.\nΑπόψε ο καιρός θα είναι αίθριος. Οι άνεμοι θα πνέουν βόρειοι έως βορειοανατολικοί ασθενείς 2 έως 3 μποφόρ. Η θερμοκρασία θα πέσει στους 17 βαθμούς στο εσωτερικό, γύρω στους 16 με 17 στα παράλια, και στους 13 στη Χιονίστρα.\nΑύριο Τετάρτη ο καιρός θα είναι μερικώς έως κυρίως συννεφιασμένος από ψηλές νεφώσεις. Η θερμοκρασία σημειώνει μικρή άνοδο σε σχέση με σήμερα.\nΑντικυκλώνας Εμποδισμού (Omega Block) στην κεντρική Ευρώπη θα ευνοήσει την κατάβαση ψυχρότερων αέριων μαζών προς την περιοχή μας, αλλά και τη δημιουργία χαμηλών βαρομετρικών, με αποτέλεσμα από την Πέμπτη μέχρι και το Σάββατο να αναμένονται βροχές και καταιγίδες σε αρκετές περιοχές κατά περιόδους.\nΣε αυτό το διάστημα είναι πιθανό να έχουμε και κάποιο παγκύπριο πέρασμα από βροχές και καταιγίδες. Ο κύριος όγκος των βροχών και καταιγίδων στο σύνολο τους αναμένεται στα ορεινά και στο εσωτερικό. Σε καταιγίδες αναμένεται χαλαζόπτωση.\nΗ θερμοκρασία σημειώνει σταδιακά αισθητή πτώση και θα κυμαίνεται κάτω από τα κανονικά για την εποχή επίπεδα.\nΤην Κυριακή και την Δευτέρα φαίνεται να παραμένει αστάθεια στην περιοχή, αλλά τα φαινόμενα θα είναι περιορισμένα στα ορεινά και στο εσωτερικό τις μεσημβρινές και απογευματινές ώρες. Η θερμοκρασία σημειώνει σταδιακά άνοδο.


Διαφανείς Νάρθηκες - Dr. Χριστίνα Τζώρτζη, Ειδικός Ορθοδοντικός, Πάτρα\nΤο σύστημα με νάρθηκες είναι αρκετά αποτελεσματικό σε πολλές περιπτώσεις που χρήζουν ορθοδοντικής θεραπείας. Διαφανείς, λεπτοί, αόρατοι νάρθηκες για πάνω και κάτω δόντια θέτουν νέα δεδομένα στην ορθοδοντική. Πρόκειται για καθοδηγούμενη ορθοδοντική θεραπεία.\nΕίναι κατάλληλη θεραπεία τόσο για εφήβους όσο και για ενήλικες, ιδιαίτερα για εκείνους που δεν θέλουν να φορέσουν σιδεράκια.\nΕίναι αόρατοι, διαφανείς και άνετοι.\nΟ ασθενής έχει την δυνατότητα να βλέπει σε υπολογιστή, μέσω ορθοδοντικού προγράμματος, το τελικό αποτέλεσμα της θεραπείας, πριν να έχει ξεκινήσει.\nΔίνουν την δυνατότητα να χαμογελάτε άφοβα.\nΗ διάρκεια της θεραπείας είναι περίπου 5 – 20 μήνες.\nΔιορθώνει συνωστισμούς δοντιών, κενά ανάμεσα στα δόντια, ελαφρώς στραβά δόντια, δόντια με περιστροφή, δόντια με κλίση προς τα εμπρός ή προς τα πίσω, η δόντια που η μέση πάνω γραμμή τους δεν συμπίπτει με την μέση κάτω γραμμή.\nΚατασκευάζονται από υποαλλεργικό υλικό, είναι ευλύγιστοι, ενώ καθαρίζονται εύκολα με οδοντόπαστα και μαλακή οδοντόβουρτσα.\nΈχουν την δυνατότητα να αφαιρούνται από το στόμα από τον ίδιο τον ασθενή.\nΕπιτρέπουν το εύκολο βούρτσισμα των δοντιών και των ούλων, με αποτέλεσμα την αποτελεσματική διατήρηση της στοματικής υγιεινής.\nΕίναι κατάλληλη θεραπεία για εγκύους.\nΜπορεί να πραγματοποιηθεί και από απόσταση, με ελάχιστες επισκέψεις στο ιατρείο μας.\nΚατά την διάρκεια της πρώτης σας επίσκεψης, η ορθοδοντικός θα σας προτείνει την καταλληλότερη θεραπεία για εσάς και θα πάρει ψηφιακά αποτυπώματα άνω και κάτω γνάθου, με το ενδοστοματικό 3D Scanner iTero Element 2, τα οποία μαζί με την πανοραμική σας ακτινογραφία και τις φωτογραφίες της στοματικής κοιλότητας, θα αποσταλούν σε ειδικό εργαστήριο.\nΚατά την λήψη των αποτυπωμάτων, έχετε την δυνατότητα να δείτε, μέσω ορθοδοντικού προγράμματος, το τελικό αποτέλεσμα της ορθοδοντικής σας θεραπείας.\nΣε 8 – 15 ημέρες και έπειτα από ειδική μελέτη θα έχετε την τελική απάντηση από το εργαστήριο.\nΑφού έχετε συμφωνήσει με το σχέδιο θεραπείας η ιατρός προχωρεί στην παραγγελία ναρθήκων και σε διάστημα 1 – 2 εβδομάδων λαμβάνετε τους πρώτους νάρθηκες.\nΕφαρμόζετε τους νάρθηκες 20 – 22 ώρες ημερησίως, με εξαίρεση όταν τρώτε ή βουρτσίζετε τα δόντια σας.\nΑνά διαστήματα, επισκέπτεσθε την ορθοδοντικό σας, ώστε να παρακολουθεί την πρόοδο της θεραπείας και να σας παραδώσει τους επόμενους νάρθηκες.


Τηλεφωνικη παρεμβαση απο τον συγγραφεα ΚΩΣΤΑ ΚΑΡΑΚΑΣΗ.\nΟ ΚΩΣΤΑΣ ΚΑΡΑΚΑΣΗΣ γεννήθηκε στην Αίγυπτο από Έλληνες γονείς και φοίτησε στην Ξενάκειο Σχολή του Καΐρου. Η οικογένειά του είχε άμεση σχέση με τον πνευματικό και καλλιτεχνικό κόσμο. Ο θείος του Σταύρος Καρακάσης, πολύ γνωστός στους αλεξανδρινούς αλλά και αθηναϊκούς κύκλους, ανήκε στην ομάδα των Αιγυπτιωτών ποιητών και λογοτεχνών του 1930. Μετά τον πόλεμο, η οικογένειά του εγκαταστάθηκε στην Ελλάδα.\nΣε πολύ νεαρή ηλικία κατετάγη εθελοντής στο Βασιλικό Ναυτικό, όπου υπηρέτησε για πολλά χρόνια. Κατόπιν άσκησε διάφορα επαγγέλματα και ασχολήθηκε ιδιαίτερα με τον τουρισμό και τις δημόσιες σχέσεις. Τα τελευταία χρόνια έχει εγκατασταθεί στο Ναύπλιο για εφησυχασμό και απομόνωση, μακριά από τον "νέο τρόπο" ζωής της πρωτεύουσας. Διετέλεσε διευθυντής της ΔΕΠΑΝ Ναυπλίου για έξι χρόνια και υπήρξε ο εμπνευστής και ουσιαστικός δημιουργός του Μουσικού Φεστιβάλ Ναυπλίου.\nΆρχισε να γράφει από νεαρή ηλικία, παρόλο που τότε η συγγραφή δεν τον απασχολούσε σοβαρά, ενώ ασχολήθηκε και με την ποίηση. Μάλιστα, δύο από τα ποιήματά του μελοποιήθηκαν από την Ηλέκτρα Παπακώστα στην δεκαετία του 1970 και τα ερμήνευσε η Καίτη Χωματά. Κείμενά του έχουν δημοσιευτεί σε εφημερίδες και περιοδικά.\nΣτην πεζογραφία πρωτοεμφανίστηκε το 2000 με το μυθιστόρημά του ΑΘΗΝΑ-ΕΥΤΥΧΩΣ ΠΟΥ ΔΕ ΓΕΝΝΗΘΗΚΑ ΟΜΟΡΦΗ που κυκλοφόρησε από τις Εκδόσεις ΨΥΧΟΓΙΟΣ και γνώρισε μεγάλη εκδοτική επιτυχία. Για το βιβλίο αυτό τιμήθηκε με το Βραβείο Πεζογραφίας και Πνευματικών Αξιών από την Ελληνική Εταιρεία Χριστιανικών Γραμμάτων. Ακολούθησαν το 2005 το ΠΟΡΤΡΑΙΤΑ ΣΕ ΘΡΥΜΜΑΤΙΣΜΕΝΟ ΚΑΘΡΕΦΤΗ από τις Εκδόσεις Λιβάνη, το 2006 τα Η ΑΓΑΠΗ ΔΕΝ ΕΧΕΙ ΤΕΛΟΣ και ΙΣΤΟΡΙΕΣ ΓΙΑ ΤΟΝ ΘΕΟ ΚΑΙ ΤΟΝ ΑΝΘΡΩΠΟ από τις Εκδόσεις ΨΥΧΟΓΙΟΣ, και το 2007 το ΕΝΑΣ ΙΚΑΡΟΣ ΗΤΑΝ ΑΡΚΕΤΟΣ από τις Εκδόσεις Λογοσοφία.


Nozieres - Ξενοδοχεία\nNozieres: Αναζήτηση ξενοδοχείων\nNozieres: Πότε επισκέπτεστε αυτόν τον προορισμό;\nΔείτε ξενοδοχεία για Nozieres στο χάρτη\nNozieres: Εξερευνήστε την πόλη\nΌ,τι και αν σας αρέσει, αυτός ο προορισμός (Nozieres) έχει κάτι για όλους. Οι επισκέπτες θα βρουν πολλά πράγματα στην περιοχή (Nozieres), για να δουν, καθώς και δημοφιλή αξιοθέατα, όπως: Plateau Vivarais-Lignon και Εκκλησία και Δημαρχείο του Saint-Bonnet-le-Froid.\nNozieres: Πού να μείνετε\nΌσο και αν σχεδιάζετε να διαμείνετε, ο προορισμός αυτός (Nozieres) διαθέτει το κατάλληλο ξενοδοχείο για εσάς. Μπορείτε να βρείτε έως και 37 προσφορές για καταλύματα στην περιοχή (Nozieres) στη Hotels.com, ορισμένα εκ των οποίων με έκπτωση έως και 15%. Οι τιμές δωματίων μας ξεκινούν από 24 USD τη νύχτα και παρακάτω θα βρείτε τα ξενοδοχεία αναλυτικά με βάση την αξιολόγηση με αστέρια σε Nozieres, καθώς και στη γύρω περιοχή:\nNozieres: Τι να δείτε στη γύρω περιοχή\n• Plateau Vivarais-Lignon (14,1 χλμ. από το κέντρο της πόλης)\n• Εκκλησία και Δημαρχείο του Saint-Bonnet-le-Froid (14,8 χλμ. από το κέντρο της πόλης)\nNozieres: Πότε να πάτε


Οι σχεδιαστές της Audi ανέλαβαν να αποδείξουν ότι ένα μεγάλο SUV, μήκους άνω των 5 και πλάτους άνω των 2 m., μπορεί να ελκύει με την εμφάνισή του.\nAudi A5 Cabriolet: Aνοιχτή πρόκληση\nH δεύτερη γενιά της ανοιχτής έκδοσης του A5 θα κάνει την παγκόσμια πρεμιέρα της στην Έκθεση Αυτοκινήτου του Los Angeles η οποία θα ανοίξει τις πύλες της για το κοινό στις 17 Νοέμβρη.\nΑν η Audi φτιάξει ποτέ φορτηγά...\nTo Q2 Edition #1 μοιάζει να... ζήλεψε λίγο από τις αντίστοιχες ειδικές εκδόσεις της Mercedes, κάτι όμως που αναφέρουμε με θετική χροιά καθώς η συγκεκριμένη ειδική έκδοση δίνει μία ακόμα πιο δυναμική εμφάνιση στο μικρό crossover της Audi.\nΤα αυτοκίνητα της Audi θα "μιλάνε" με τα φανάρια\nΟ «εφιάλτης» των μικρών hatchback μοντέλων πρόκειται να έρθει από την Audi, αν η γερμανική φίρμα προχωρήσει στην ανάπτυξη του νέου supermini που θα «φοράει» το λογότυπο RS.\nΑσφάλεια και άνεση με το νέο Audi A4\nΗ τελευταία γενιά του Audi A4 έχει εξοπλιστεί με νέα συστήματα ασφάλειας και άνεσης. Επίσης, το μήκους 4,73 μ. πολυτελές αυτοκίνητο προσφέρει και άλλα πλεονεκτήματα.\nΒίντεο - σοκ: Λευκό Audi παρασύρει Μουσουλμάνα\nΣοκ έχει προκαλέσει το βίντεο που δείχνει ένα λευκό Audi να παρασύρει (με φονική πρόθεση) μια γυναίκα με μπούρκα σε κεντρικό δρόμο του Μόλενμπεεκ των Βρυξελλών, την ώρα που λάμβανε χώρα διαδήλωση ακροδεξιών. Ο οδηγός δεν φρέναρε και συνέχισε την πορεία του.\nΓερμανικό στέισον βάγκον με 354 ίππους\nΤα αυτοκίνητα στέισον βάγκον είναι δημοφιλή στις περισσότερες ευρωπαϊκές χώρες, γιατί προσφέρουν μεγάλους χώρους και εξασφαλίζουν άνετο ταξίδι. Τα προτιμούν κυρίως οι οικογενειάρχες και όσοι ασχολούνται με τα σπορ. Η Audi αποκάλυψε ένα στέισον βάγκον ειδικών προδιαγραφών.\nΤο Audi R8 V10 plus νικά την κατάθλιψη\nΔισεκατομμύρια δολάρια επενδύονται κάθε χρόνο στο διαφημιστικό πακέτο του τελικού του Super Bowl με τις εταιρείες να δίνουν μάχη ξοδεύοντας πακτωλούς χρημάτων για να κερδίσουν μια θέση κατά τη διάρκεια του αγώνα.\nΝέο Audi A4: Διαθέσιμο στην Ελλάδα!\nBest in Class χαρακτήρισαν οι άνθρωποι της Kosmocar το νέο A4! Ειδικότερα, όπως τόνισε ο κ. Νικόλας Μπέρναρντ, επικεφαλής της Audi στην Ελλάδα, το νέο Α4 «είναι δέκα χρόνια μπροστά» και «έχει έρθει για να πρωταγωνιστήσει», έχοντας ως εμπορικό στόχος 350 αυτοκίνητα για το 2016.\nΗ Audi ανακοινώνει ότι περιορίσει τα επενδυτικά της σχέδια\nΗ Audi, η ναυαρχίδα της Volkswagen, ανακοίνωσε ότι περιορίζει τα επενδυτικά της σχέδια για το 2016 και καθυστερεί την κατασκευή μιας νέας αεροδυναμικής σήραγγας μετά το πλήγμα που υπέστη ο γερμανικός όμιλος κατασκευής αυτοκινήτων από το σκάνδαλο παραποίησης των εκπομπών ρύπων.


Ραμόνα Βλαντή: Όλα όσα είπε για τη δικαστική της διαμάχη με τον Δημήτρη Παπανώτα - Gr Xpress\nHome Showbiz news Ραμόνα Βλαντή: Όλα όσα είπε για τη δικαστική της διαμάχη με τον Δημήτρη Παπανώτα\nΡαμόνα Βλαντή: Όλα όσα είπε για τη δικαστική της διαμάχη με τον Δημήτρη Παπανώτα\nΣυνέντευξη στη Real News παραχώρησε η Ραμόνα Βλαντή, η οποία, μεταξύ άλλων, αναφέρθηκε στη δικαστική της διαμάχη με τον Δημήτρη Παπανώτα.\nΚοιτάξτε, σοβαρά τώρα, όταν κάποιος κάνει «ρεπορτάζ» χωρίς να κάνει ρεπορτάζ, δηλαδή χωρίς να κάνει την παραμικρή έρευνα, και λέει αυτά τα πράγµατα που είπε ο κ. Παπανώτας για εµένα, τι περιµένετε να µε ενοχλήσει για να τα βρούµε; Αστεία πράγµατα.\nΝοµίζω ότι µια απλή αναδροµή στην εκπομπή και τα επίµαχα σηµεία, καθώς και στις αναρτήσεις του στα µέσα κοινωνικής δικτύωσης που αναφέρεται σε εµένα, θα απαντήσει στο ερώτηµά σας! Εσείς αν είχατε αδερφή, ή σύζυγο, ή φίλη, ή µάνα και ακούγατε αυτά που ξεστόµισε αλλά και επί µακρόν έγραφε για µένα, πώς θα νιώθατε; Τι θα λέγατε; Τι ωραία, τι καλά;


Ο πατέρας Ανδρέας Κονάνος για την εμπειρία του με τον Άγιο Γέροντα Ιάκωβο Τσαλίκη | NewsNowgr.com\n”Γνώρισα τον π. Ιάκωβο Τσαλίκη, το 1990, με μια παρέα φίλων μου. Τον συνάντησα 3 φορές, σε επισκέψεις που έκανα στο μοναστήρι του οσίου Δαβίδ. Είχα μείνει το βράδυ εκεί, μας φιλοξένησαν οι πατέρες.\nΜια απ’ αυτές ήταν με τη θεολογική σχολή, που έκανε επίσκεψη στο μοναστήρι. Έλεγε συνέχεια ¨με συγχωρείτε, τέκνο μου¨, σε κάθε τρεις προτάσεις το έλεγε, και δημιουργούσε γύρω του ένα κλίμα ταπείνωσης, εμπιστοσύνης και οικειότητας.\nΧωρίς βιτρίνες, φινέτσα, φιγούρα, δήθεν πνευματικότητες και διαφήμιση. Η αγία του προσευχή να στέλνει φως και αγάπη και γαλήνη σε όλους μας.\nΚαι να χαρίζει θεία καθοδήγηση στα βήματά μας, για να βαδίζουμε με ασφάλεια, όσο γίνεται, το δρόμο του Θεού.\nΔείτε τα νούμερα τηλεθέασης στα πρωινά ενημερωτικά! (26/6/2020)


Εξερτσίρπλατς - Ξενοδοχεία\nΞενοδοχεία σε: Εξερτσίρπλατς\nΕξερτσίρπλατς: Κορυφαία σημεία ενδιαφέροντος\nΜάθετε περισσότερα για: Εξερτσίρπλατς\nΕξερτσίρπλατς: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Εξερτσίρπλατς.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Εξερτσίρπλατς) θα βρείτε καταλύματα που ικανοποιούν τις ανάγκες όλων των ταξιδιωτών. Εξερτσίρπλατς: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Εξερτσίρπλατς), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Εξερτσίρπλατς) είναι εδώ με την εγγύηση χαμηλότερης τιμής μας.\nΕξερτσίρπλατς: Ποια είναι τα καλύτερα μέρη για τη διαμονή σας εδώ;\nΕξερτσίρπλατς - Το κορυφαίο ξενοδοχείο:\nΞενοδοχείο 3 αστέρων, σε κοντινή απόσταση με τα πόδια από: Sparkassen-Arena (στάδιο)\nΕξερτσίρπλατς: Τι να δείτε και να κάνετε\nΕξερτσίρπλατς: Τι μπορείτε να δείτε στη γύρω περιοχή;\n• Sparkassen-Arena (στάδιο) (0,2 χλμ. από το κέντρο της πόλης)\n• Αίθουσα Εκδηλώσεων Kieler Schloss (1,1 χλμ. από το κέντρο της πόλης)\n• Ενυδρείο GEOMAR (1,7 χλμ. από το κέντρο της πόλης)\n• Πανεπιστήμιο του Κιέλου (2,8 χλμ. από το κέντρο της πόλης)\n• Κίλερ Φέρντε (3,1 χλμ. από το κέντρο της πόλης)\nΕξερτσίρπλατς: Τι μπορείτε να κάνετε στη γύρω περιοχή;\n• Όπερα Kiel (0,5 χλμ. από το κέντρο της πόλης)\n• Εμπορικό Κέντρο Sophienhof (0,7 χλμ. από το κέντρο της πόλης)\n• Εμπορικό Κέντρο CITTI-PARK Kiel (1,9 χλμ. από το κέντρο της πόλης)\n• Δημαρχείο του Κιέλου (0,4 χλμ. από το κέντρο της πόλης)\n• Ναυτικό Μουσείο και Μουσείο Πόλης (1 χλμ. από το κέντρο της πόλης)\n>Εξερτσίρπλατς: Ποια είναι η καλύτερη περίοδος για να επισκεφτείτε αυτό το μέρος;\n• Οι πιο βροχεροί μήνες: Περίοδος Αυγούστου, Ιουλίου, Οκτωβρίου και Σεπτεμβρίου (μέσος όρος βροχόπτωσης 93 mm)


Ξυλόσπιτο ως ολόκληρος χώρος. Οικοδεσπότης: Diane\nΟ/Η Diane έχει 544 κριτικές για άλλους χώρους.\nΤο 95% των πρόσφατων επισκεπτών αξιολόγησε τον/την Diane με 5 αστέρια για την επικοινωνία.\nΑυτό το άνετο και άνετο ξυλόσπιτο αποπνέει ηρεμία και γαλήνη. Περιβάλλεται από φυσική ομορφιά με εκπληκτική θέα στη λίμνη Μίσιγκαν, τη γέφυρα Mackinac και το νησί Mackinac. Εξαιρετικά καθαρό και κατάλληλο για οικογένειες. Αυτό το εξοχικό σπίτι είναι διαθέσιμο για τουλάχιστον 30 διανυκτερεύσεις (αυτό δεν είναι τυπογραφικό λάθος). Δεν επιτρέπονται εβδομαδιαίες ή νυχτερινές ενοικιάσεις στο Χωριό του Μάκιναου Σίτι λόγω πρόσφατης διάταξης.\nΤο ξυλόσπιτο έχει την πιο απίστευτη θέα στη λίμνη Μίσιγκαν, στη γέφυρα Mackinac και στο νησί. Διαθέτει ένα πολύ άνετο σαλόνι με πολλά παράθυρα για να απολαύσετε τη θέα. Είναι εντελώς ανοιχτό στην κουζίνα και την ευρύχωρη τραπεζαρία. Από τη στιγμή που θα μπείτε μέσα, θα νιώσετε άνετα και γαλήνη. Υπάρχει ένα τζάκι στο σαλόνι για να χαλαρώσετε τα δροσερά βράδια του Mackinaw. Κάθε βράδυ διαθέτει ένα νέο και εντυπωσιακό ηλιοβασίλεμα και θα έχετε καθίσματα στην πρώτη σειρά από το ξυλόσπιτο, τη βεράντα ή την παραλία. Διαθέτει 2 υπνοδωμάτια, ένα με διπλό κρεβάτι και ένα με 2 κουκέτες.\nΗ άμεση γειτονιά είναι ήσυχη και απομονωμένη. Μέσα σε λίγα λεπτά (με αυτοκίνητο ή ποδήλατο) μπορείτε να βρεθείτε στο Χωριό για να ψωνίσετε, να δειπνήσετε ή να δείτε τις τοποθεσίες.\nΔεν είμαστε πάντα στην πόλη, αλλά ο φροντιστής μας είναι διαθέσιμος όσο χρειάζεται.


Που οφείλεται το χθεσινό «μίνι κραχ» στην Wall Street; - EL\nΠου οφείλεται το χθεσινό «μίνι κραχ» στην Wall Street;\nΟ δείκτης DAX του χρηματιστηρίου της Φρανκφούρτης, ο οποίος θεωρείται πως είναι ο πλέον ευαίσθητος στις ανησυχίες των επενδυτών για την Κίνα και τον εμπορικό πόλεμο, έκλεισε χθες με πτώση 1,1%.\nΟ πανευρωπαϊκός χρηματιστηριακός δείκτης Stoxx Europe 600 έκλεισε με ζημίες 0,8%. Τη μεγαλύτερη πίεση δέχθηκε ο κλάδος των αυτοκινητοβιομηχανιών και έκλεισε με απώλειες 1,7%, ενώ οι μετοχές των γερμανικών αυτοκινητοβιομηχανιών Volkswagen, BMW και Daimler έκλεισαν με πτώση μεταξύ 1,6% και 3%.\nΣτις ΗΠΑ, ο δείκτης εταιρειών υψηλής κεφαλαιοποίησης Dow Jones υποχωρούσε αργά χθες το βράδυ κατά 2,94% και ο ευρύτερος δείκτης S&P 500 κατέγραφε απώλειες της τάξης του 3,02%.\nΑκόμη πιο απογοητευτική ήταν η κατάσταση για τις εταιρείες του Nasdaq, ο οποίος κατέγραφε απώλειες 3,44%.\nΤη χειρότερη απόδοση είχε χθες ο τραπεζικός κλάδος, ο σχετικός δείκτης του S&P 500 υποχωρούσε κατά 2,13%, καθώς η υποχώρηση της απόδοσης των αμερικανικών ομολόγων αποτελεί προειδοποιητικό σήμα για επιβράδυνση της ανάπτυξης. O δείκτης τεχνολογικών εταιρειών υποχωρούσε κατά 1,13% και ο δείκτης των βιομηχανικών εταιρειών υποχωρούσε κατά 1,98% εξαιτίας της ανησυχίας για την εξέλιξη του εμπορικού πολέμου ΗΠΑ – Κίνας.\nPrevΠροηγούμενο ΆρθροΟλυμπιακός: Οι παίκτες που βρίσκονται στην έξοδο\nΕπόμενο Άρθρο10 μηχανές, που ξεπερνούν τις δυνατότητες, του ανθρώπου (Βίντεο)Next


Τεχνητά γλυκαντικά: Πόσο επικίνδυνα είναι και πως να τα αποφύγετε - Προϊόντα της Φύσης\nΔημοσιεύτηκε 13 Απριλίου 2016\n· Ανανεώθηκε 11 Ιουνίου 2017\nΟι Τεχνητές γλυκαντικές ουσίες φαίνεται ελκυστικές σαν εναλλακτικές λύσεις για τη ζάχαρη, δεδομένου ότι ουσιαστικά δεν προσθέτουν στη διατροφή σας, γιατί δεν περιέχουν θερμίδες.\nΤο μόνο που χρειάζεται είναι να χρησιμοποιήσετε ένα κλάσμα σε σχέση με την ποσότητα της κανονικής ζάχαρη που χρησιμοποιείτε συνήθως.\nΑλλά εδώ υπάρχει σοβαρά μια μεγάλη παγίδα: – παρόλο που είναι επικίνδυνα εμφανίζονται παντού.\nΟι τεχνητές γλυκαντικές ουσίες που χρησιμοποιούνται ευρέως σε μεταποιημένα προϊόντα, συμπεριλαμβανομένων των επιτραπέζιων γλυκαντικών, σε κουλουράκια, αναψυκτικά, σε ποτά, σε μίγματα σκόνης, καραμέλες, πουτίγκες, κονσερβοποιημένα τρόφιμα, μαρμελάδες και ζελέ, τα γαλακτοκομικά προϊόντα, καθώς και δεκάδες άλλα τρόφιμα και ποτά.\nΑυτό που είναι πραγματικά τρομακτικό είναι ότι οι τεχνητές γλυκαντικές ουσίες έχουν γίνει επίσης από τις πιο δημοφιλείς στο σπίτι.\nΌλο και περισσότεροι ενώ μαγειρεύουμε στο σπίτι χρησιμοποιούμε τεχνητές γλυκαντικές ουσίες και μάλιστα με ενθουσιασμό, νομίζοντας ότι είναι υγιείς εναλλακτικές λύσεις αντί της κανονικής επιτραπέζιας ζάχαρης.\nΔείτε και Επεξεργασμένη ζάχαρη: Η Πικρή Αλήθεια… Πως η ζάχαρη προκαλεί πρόωρο θάνατο σε οργανισμούς Ξετρυπώστε την κρυφή ζάχαρη από τα φαγητά σας\nΚαι για να είμαστε ειλικρινείς, οι πληροφορίες που έχουμε γύρω από αυτό το θέμα μας προκαλούν πραγματικά σύγχυση.\nΣτη δεκαετία του 1970 και του ’80, η κυβέρνηση των ΗΠΑ μας προειδοποιούσε για τους κινδύνους για την υγεία των τεχνητών γλυκαντικών ουσιών. Μπορούσαμε ακόμη να διαβάσουμε και επισημάνσεις στο πίσω μέρος από τα «ροζ» πακέτα ότι αυτό είναι ένα δυνητικά καρκινογόνο προϊόν.\nΌμως όλα είναι διαφορετικά τώρα. Παρά το πλήθος κλινικών και εργαστηριακών ενδείξεων που δείχνουν τις επικίνδυνες συνέπειες για την υγεία που προκαλούν αυτές οι τεχνητές γλυκαντικές ουσίες, η κυβέρνηση των ΗΠΑ αποφάσισε τώρα ότι είναι ασφαλείς.\nΗ επίσημη θέση της FDA και του Εθνικού Ινστιτούτου του Καρκίνου είναι ότι δεν υπάρχει καμία σαφής ένδειξη ότι οι τεχνητές γλυκαντικές ουσίες προκαλούν ασθένειες.\nΚαι μην σκεφτείτε ούτε για ένα δευτερόλεπτο ότι τα σιρόπια καλαμποκιού είναι ασφαλή, παρά την έντονη προσπάθεια και το καλό μάρκετινγκ της Εθνικής Ένωσης καλλιεργητών καλαμποκιού. Αυτές οι γλυκαντικές ουσίες είναι δημοφιλείς επειδή είναι φθηνές και άμεσα διαθέσιμες, όλο τον χρόνο.\nΚανένας αληθινός σεφ με σώας τας φρένας δεν θα τα χρησιμοποιούσε ποτέ, το αντίθετο μάλιστα.\nΣίγουρα, τα περισσότερα προ συσκευασμένα που παράγονται και κυκλοφορούν από την βιομηχανία τροφίμων βασίζονται στο σιρόπι καλαμποκιού υψηλής περιεκτικότητας σε φρουκτόζη, αλλά μόνο και μόνο επειδή αυτό είναι ένας εύκολος δρόμος για κέρδη.\nΔείτε Η φρουκτόζη τρέφει τον καρκίνο και ιδίως τον καρκίνο του παγκρέατος;\nΠώς μπορείτε να Αποφύγετε αυτές τις επικίνδυνες χημικές Γλυκαντικές ουσίες;\nΤο πρώτο βήμα είναι το πιο εύκολο: απλά δεν χρησιμοποιούμε εκείνα τα μικρά προ συσκευασμένα πακέτα με τεχνητές γλυκαντικές ουσίες. Ακόμα καλύτερα αποφεύγουμε όλον εκείνο τον τομέα στο σούπερ μάρκετ εντελώς.\nΤο επόμενο εμπόδιο είναι λίγο πιο δύσκολο να ξεπεραστεί καθώς περιφερόμαστε στους διαδρόμους.\nΗ αλήθεια είναι, οι τεχνητές γλυκαντικές ουσίες και τα επεξεργασμένα σάκχαρα υπάρχουν σε σχεδόν κάθε προ συσκευασμένα και κονσερβοποιημένο είδος τροφίμων, που είναι πολύ δύσκολο να τα αποφύγουμε.\nΦυσικά, το καλύτερο που έχετε να κάνετε είναι να μην αγοράσετε κάτι που είναι προ συσκευασμένα ή σε κονσέρβα.\nΒέβαια, αυτό μπορεί να είναι μια πρόκληση και ένα δύσκολο κομμάτι, ειδικά αν έχετε έναν σφιχτό προϋπολογισμό.\nΈτσι, αν πρέπει να αγοράσετε προ συσκευασμένα και κονσερβοποιημένα τρόφιμα για οικονομικούς λόγους, τουλάχιστον κάντε το έχοντας αυτή την γνώση.\nΑποκτήστε τη συνήθεια να ψάχνετε στο πίσω μέρος των ετικετών των προϊόντων, για τις τεχνητές γλυκαντικές ουσίες και τα επεξεργασμένα σάκχαρα τα οποία πρέπει να περιλαμβάνονται στον κατάλογο συστατικών.\nΌσο πιο κοντά είναι στην αρχή της λίστας, τόσο υψηλότερη η ποσότητα που συμπεριλαμβάνεται. Σε γενικές γραμμές, αγοράζουμε μόνο προϊόντα που έχουν αυτές τις ουσίες στο τέλος της λίστας συστατικών, ή ακόμα καλύτερα, δεν τις αναφέρουν καθόλου. Εδώ είναι δύο δείγματα ετικετών. Αν έπρεπε να αγοράσετε ένα προϊόν, ποιό θα επιλέγατε;\nΣΥΣΤΑΤΙΚΑ: ρύζι, ζάχαρη, σιτάρι ολικής αλέσεως, σταφίδες, δημητριακά ρυζιού [ΡΥΖΙ, ζάχαρη, αλάτι, σιρόπι καλαμποκιού υψηλής φρουκτόζης, Βύνη αρωματικά, σίδηρος], ΑΛΑΤΙ, σουκραλόζη\nΣΥΣΤΑΤΙΚΑ: ρύζι, ζάχαρη, σιτάρι ολικής αλέσεως, σταφίδες, ημερομηνίες, βρώμη, ΑΛΑΤΙ, σουκραλόζη\nΑν έχετε πάρει το προϊόν με την 2η ετικέτα, επιλέξατε σοφά. Χρησιμοποιεί ολόκληρη βρώμη αντί για δημητριακά ρυζιού και δεν περιέχει σιρόπι καλαμποκιού υψηλής φρουκτόζης. Δυστυχώς, και τα δύο περιέχουν την τεχνητή γλυκαντική ουσία σουκραλόζη. Αλλά σύμφωνα με την θεωρία του μικρότερου κακού, η ετικέτα στα δεξιά είναι καλύτερη.\nΔείτε και τι ακόμη χρειάζεται να προσέχετε: Διάβασε τις ετικέτες σωστά. Μάθετε να ξεχωρίζετε τα τρόφιμα με χημικά!\nΤεχνητές γλυκαντικές ουσίες και ανεπιθύμητες παρενέργειες\nΟ παρακάτω πίνακας παραθέτει τις πιο κοινές τεχνητές γλυκαντικές ουσίες και τα μεταποιημένα σάκχαρα, μαζί με τις πιθανές αρνητικές επιπτώσεις τους: 1\nΤεχνητή γλυκαντική ουσία\nΚουδούνισμα στα αυτιά (εμβοές)\nΠονοκέφαλοι & Ημικρανίες\nΥπερκινητικότητα σε παιδιά\nΣιρόπι καλαμποκιού υψηλής φρουκτόζης\nΜη-αλκοολούχα λιπώδες ήπαρ\nΦούσκωμα & Αέρια\nΜια νέα κατηγορία των τεχνητών γλυκαντικών ουσιών είναι οι αλκοόλες της ζάχαρης, όπως η ξυλιτόλη και η ερυθριτόλη.\nΠρος το παρόν, δεν υπάρχουν σημαντικές ανεπιθύμητες ενέργειες που να έχουν τεκμηριωθεί για αυτές.\nΔείτε και ΓΛΥΚΕΙΑ ΜΙΖΕΡΙΑ: ένας δηλητηριασμένος κόσμος Σκεφτείτε λοιπόν, όλα τα παραπάνω, μαζί και την επεξεργασία, αλλά και τις υπόλοιπες χημικές ουσίες που βάζουν στα τρόφιμα, για το τι μεγέθους διατροφική ανθυγιεινή βόμβα μιλάμε!! Συντηρητικά – Πρόσθετα τροφίμων, μία ωρολογιακή βόμβα\nΣκεφτείτε επίσης, πως όλα αυτά τα χρησιμοποιούμε, εν αγνοία μας, ΚΑΘΗΜΕΡΙΝΑ, οπότε αντιλαμβάνεστε πόσο πολύ ταλαιπορούμε και δυσκολευουμε τον οργανισμό μας, που εκ των πραγμάτων κάποια στιγμή ΔΕΝ θα μπορεί πια να αντεπεξέλθει, με αποτέλεσμα να α-σθενεί, αλλιώς Με σωστή διατροφή, δεν θα υπήρχε ιατρική, διότι δεν θα υπήρχαν αρρώστιες – Ιπποκράτης\nΓλυκαντικές ουσίες Ποιές είναι ασφαλείς στη χρήση;\nΕυτυχώς, υπάρχουν μερικές ασφαλείς, φυσικές γλυκαντικές ουσίες διαθέσιμες. Εδώ είναι μια λίστα με τις κορυφαίες επιλογές μας για γλύκανση στην διατροφή και στις συνταγές σας:\nΣιρόπι βύνης κριθαριού\nΣιρόπι Καφέ ρυζιού\nΧυμός σταφυλιού, Πετιμέζι,\nΧυμός από ζαχαροκάλαμο\nΣτέβια Δείτε μερικά ακόμη: Τα γλυκαντικά της φύσης! 5 μαγικά υποκατάστατα της ζάχαρης!\nΕπιμέλεια Ευαγγέλου Μαριάννα βιοχημικός Μsc\nΕτικέτες: ΑνθυγιεινάΒιομηχανία τροφίμωνΓλυκαντικάΖάχαρη\nΗ επαναχρησιμοποίηση πλαστικών μπουκαλιών νερού κρύβει κινδύνους\n· Published 16 Ιανουαρίου 2015\n· Last modified 18 Αυγούστου 2015 0\nΚύβοι λαχανικών και κρέατος: Πόσο υγιεινοί είναι;\n· Published 7 Νοεμβρίου 2014\n· Last modified 23 Αυγούστου 2015 2\nΠΡΟΣΟΧΗ! Προειδοποίηση ΕΟΦ για επικίνδυνο φάρμακο που καταναλώνουμε τακτικότατα!\n· Published 5 Απριλίου 2015\n· Last modified 11 Αυγούστου 2015 Αφήστε μια απάντηση Ακύρωση απάντησης\tΗ ηλ. διεύθυνσή σας δεν δημοσιεύεται. Τα υποχρεωτικά πεδία σημειώνονται με *Σχόλιο Όνομα * Ηλ. διεύθυνση * Ιστότοπος ΑΚΟΛΟΥΘΗΣΤΕ ΜΑΣ:\nΕπόμενο άρθρο Συνταγή Βόμβα για Καύση Λίπους, Ειδικά της Μέσης\nΠροηγούμενο άρθρο Έκζεμα: 10 Φυσικές θεραπείες και πως να τις χρησιμοποιήσετε\n9 τρόποι για να σταματήσετε τις βασανιστικές σκέψεις\nΚαρκίνος: η ύστατη προσπάθεια του οργανισμού για επιβίωση.\nΒότανα\tΒότανα και χρήσεις στην παραδοσιακή θεραπευτική\n24 Ιούλ, 2017\tΔιατροφή / Φτιάχνω μόνος για πρόληψη/θεραπεία\tΈνας μαγικός αλκαλοποιητής στην… μπανιέρα σας\n23 Ιούλ, 2017\tΘρεπτικές Ουσίες / Πρόληψις\tΚολλαγόνο: Γήρανση, Δέρμα, Οστά και Αρθρώσεις\nΠεθαίνοντας για να ήξερα: Η χρυσοφόρος φλέβα που λέγεται καρκίνος\nΙούλιος 2017 (60)\nΤελευταία Άρθρα\tΒότανα και χρήσεις στην παραδοσιακή θεραπευτική\nΈνας μαγικός αλκαλοποιητής στην… μπανιέρα σας


Γιατρός και... άστεγος, στη Σαντορίνη | larissanet.gr - H Νέα Εφημερίδα της Λάρισας\nΕλλάδα » Γιατρός και… άστεγος, στη Σαντορίνη\nΓιατρός και… άστεγος, στη Σαντορίνη\nΗμερομηνία: 12 Απριλίου 2018, 22:42 Κατηγορία: Ελλάδα\nΜε άμεση έξωση από τα διαμερίσματα ή τα δωμάτια όπου κατοικούν, κινδυνεύουν οι ιατροί και νοσηλευτές οι οποίοι είναι αποσπασμένοι ή διορισμένοι στο Νοσοκομείο της Σαντορίνης. Στην παραπάνω καταγγελία προχώρησε η Αριστερη Ριζοσπαστική Συνεργασία Ιατρών, υποστηρίζοντας ότι δεν τηρήθηκε ποτέ η προ μηνών δέσμευση της διοίκησης του νοσοκομείου, καθώς και του δήμου, πως θα κάλυπτα τα στεγαστικά έξοδα κάποιων γιατρών σε ενοικιαζόμενα δωμάτια.\n« Η υπόσχεση αυτή ουδέποτε τηρήθηκε, συμβόλαια δεν υπεγράφησαν και τώρα οι ιδιοκτήτες των διαμερισμάτων αρχίζουν να κάνουν εξώσεις για να νοικιάσουν τα διαμερίσματα σε τουρίστες, αφού η τουριστική περίοδος στη Σαντορίνη έχει ήδη ξεκινήσει». Μια άλλη υπόσχεση που ουδέποτε τηρήθηκε, σύμφωνα με την καταγγελία, ήταν πως η διοίκηση και ο δήμος θα διέθεταν καταπίστευμα από κοινωφελές ίδρυμα («ίδρυμα Ι. Νομικού») για την στέγαση των υγειονομικών του νοσοκομείου Θήρας. Η υπόσχεση αυτή είχε δοθεί μόλις είχαν «κοπεί οι κορδέλες» όμως τα χρήματα αυτά ουδέποτε εκταμιεύτηκαν. «Το αποτέλεσμα είναι πως υγειονομικοί του νοσοκομείου Θήρας είναι τώρα κυριολεκτικά ΑΣΤΕΓΟΙ και διαμένουν σε κενούς θαλάμους του ίδιου του νοσοκομείου. Τουλάχιστον είναι σε λίγο καλύτερη μοίρα από τους εκπαιδευτικούς που αναγκάζονταν να κοιμούνται σε ξαπλώστρες στις παραλίες, καθώς ως γνωστόν τα σχολεία δεν διαθέτουν δωμάτια με κρεβάτια …».\nΣύμφωνα με τους συνδικαλιστές ιατρούς της Αριστερής Ριζοσπαστικής Συνεργασίας, όλες οι συμβάσεις εργασίας στο νοσοκομείο της Σαντορίνης είναι διάρκειας ενός έτους. Οι ειδικευμένοι ιατροί με προϋπηρεσία άνω των 20 ετών και συμπεριλαμβανομένου του επιδόματος «παραμεθορίου» παίρνουν καθαρά 1270 ευρώ το μήνα. Οι επιστημονικοί υπεύθυνοι τμημάτων και τομέων (που είναι ασαφές ποιοι/ποιές πρέπει να είναι γιατί δεν προβλέπεται κάποιο επίσημο ακριβές οργανόγραμμα) έχουν σύμβαση 3ετούς διάρκειας και λαμβάνουν επιπρόσθετα «επίδομα διευθυντή». Με δεδομένους αυτούς τους χαμηλούς μισθούς, το μεγαλύτερο πρόβλημα που αντιμετωπίζουν οι υγειονομικοί του νοσοκομείου Θήρας είναι το ίδιο ακριβώς που αντιμετωπίζουν και οι εκπαιδευτικοί αλλά και άλλοι εργαζόμενοι του νησιού : αυτό της στέγης.\nΓίνεται αντιληπτό ότι όλη αυτή η κατάσταση καθιστά αδύνατη την παραμονή των εργαζόμενων ιατρών και νοσηλευτών στο πολυδιαφημισμένο από την Κυβέρνηση , καθώς και τον πρωθυπουργό ο οποίος είχε κάνει τα εγκαίνια, νοσοκομείο Σαντορίνης. Πόσο μάλλον την προσήλωση και αφοσίωσή τους στην παροχή της καλύτερης δυνατής παροχής βοήθειας και περίθαλψης των ασθενών, τόσο των κατοίκων του νησιού όσο και των εκατομμυρίων τουριστών οι οποίοι επισκέπτονται τη Σαντορίνη καθ΄όλη τη διάρκεια του χρόνου. Αποτελεί άμεση προτεραιότητα λοιπόν τόσο για την ηγεσία του Υπουργείου Υγείας όσο και της Διοίκησης του Νοσοκομείου, καθώς και της δημοτικής αρχής να δοθεί λύση στο μείζον πρόβλημα της στέγασης που έχει παρουσιαστεί για τους ιατρούς και νοσηλευτές.